Veliko interesovanje za Beogradski maraton - USNS\nVeliko interesovanje vlada za učešće na 30. Beogradskom maratonu, koji će se održati 22. aprila. Već sada je prijavljeno skoro 4.000 maratonaca iz 53 zemlje, saopštio je danas Beogradski maraton. To je skoro 50 odsto više takmičanja nego prošle godine, rekao je gradonačelnik Beograda, Siniša Mali.\nOn je dodao da će ovogodišnji maraton biti rekordni i da je to još jedna prilika za promociju Beograda i Srbije, ali i zdravlja i sporta. Direktor Beogradskog maratona Dejan Nikolić veruje da će ovo biti najbolji maraton.\n– Po broju prijavljenih za maraton i polumaraton i po broju zemalja iz kojih dolaze, ali i u smislu tehničke organizacije, očekujemo najbolji maraton, dobru promociju Beograda i povećan turistički promet – rekao je Nikolić.


RTCG - Radio Televizija Crne Gore - Nacionalni javni servis :: Politika :: Dijalog o tehničkoj vladi do 15. oktobra\n[ PR Centar/rtcg.me ]\nDIO OPOZICIJE 09. 09. 2019. 15:13 >> 19:14 5\nPredstavnici opozicionih partija i poslaničkih klubova koji su iskazali spremnost za dijalog oko obezbjeđivanja uslova za održavanje fer i demokratskih izbora utvrdili su ključne smjernice na kojima će temeljiti svoje političke stavove, među kojima je i otvaranje dijaloga o tehničkoj vladi najkasnije do 15. oktobra, kao i datum zajedničkog održavanja parlametnarnih i lokalnih izbora.\nKako su istakli, prva smjernica je obaveza otvaranja dijaloga o tehničkoj vladi, kao najboljeg modela implementacije zakonskih rješenja i kontrole izbornog procesa, najkasnije do 15. oktobra 2019, i njeno konstituisanje istovremeno sa glasanjem o izbornom i drugom zakonodavstvu.\nDuga smjernica je temeljna analiza i usaglašavanje prijedloga za izmjene zakona o izboru odbornika i poslanika, biračkom spisku, finansiranju političkih subjekata i izbornih kampanja, registrima prebivališta i boravišta, medijima, nacionalnom javnom emiteru kao i analiza drugih propisa predviđenih Odlukom o obrazovanju Odbora.\n"Neophodnost potpune depolitizacije institucija od posebnog značaja za slobodan izborni proces, posebno Agencije za sprječavanje korupcije, RTCG i Državne izborne komisije, uključujući kadrovske promjene u ovim institucijama u cilju obezbjeđivanja njihovog profesionalnog rada i nepristrasnosti", saopšteno je nakon sastanka.\nPredstavnici dijela opozicije traže i definisanje termina održavanja narednih parlamentarnih izbora, kao i termina lokalnih izbora koji bi se održali u svim lokalnim samoupravama u jednom danu.\n"Redovna koordinacija i usaglašavanje opozicionih predstavnika u cilju ostvarivanja političkih zahtjeva uz konsultovanje subjekata civilno", poručili su iz opozicije.\nPodsjetimo, sastanak je inicirala predsjednica Socijaldemokratske partije (SDP) Draginja Vuksanović-Stanković, koja nije pozvala čelnike Demokratskog fronta (DF).\nSastanku prisustvuje predstavnik Demokratske Crne Gore kao član Odbora za izbornu reformu Danilo Šaranović, lider Demosa Miodrag Lekić, lider Građanskog pokreta URA Dritan Abazović i njegov partijski kolega Miloš Konatar, kao i poslanik i član Odbora za izbornu reformu Neđeljko Rudović.\nIz SDP-a je ranije saopšteno da su pozvani lideri Demokratske Crne Gore, Demosa, URA, Aleksa Bečić, Miodrag Lekić i Dritan Abazović, predsjednik Kluba nezavisnih poslanika Aleksandar Damjanović, kao i poslanik i član Odbora za izbornu reformu Neđeljko Rudović.


Muzički događaji prepoznatljiv brend Berana (FOTO, VIDEO) | Opština Berane\nMuzička dešavanja u našem gradu od 2014. godine zauzimaju sve značajniju ulogu. Regionalni festival elektronske i hip hop muzike, Tandr fest koji se održava na beranskom aerodromu, koncerti za Dan opštine i doček Pravoslavne nove godine u glavnoj ulici, te muzički događaji u amfiteatru spomenika na Jasikovcu i sali Centra za kulturu, pozicionirali su Berane kao prepoznatljivu muzičku destinaciju u Crnoj Gori i šire.\nIz godine u godinu pod pokroviteljstvom ili u organizaciji Opštine Berane, zatim Turističke organizacije i Centra za kulturu, organizovani su kvalitetni i različiti muzički sadržaji koji su privukli hiljade i hiljade posjetilaca, kako iz Berana i gradova u neposrednom okruženju tako i iz čitave države.\nTandr fest se svrstava u tri najveća muzička događaja u zemlji. Svjedoci smo da broj posjetilaca, prošle godine bilo je ih za dvije večeri oko 15.000 hiljada, opravdavaju status ovog festivala kao najvećeg na sjeveru Crne Gore za mlade. Kada je riječ o koncertima u glavnoj ulici prošlogodišnji su zabilježili rekordnu posjećnost od preko 10.000 ljudi.\nPriznati i poznati muzičari iz Crne Gore i zemalja regiona, kao i oni koji su svjetski poznati, nastupali su na različitim muzičkim dešavanjima u našem gradu (Hu Si, Bengladeks, Edo Majka, Marčelo, Bed kopi, THCF, Gru, Tomas Gold, Bilja Krstić i Bistrik bend, Goca Tržan, Braća Teofilović, Aco Pejović, Legende, Ivana Selakov, Boban Rajović…).\nFenomen ove decenije, kažu stručnjaci, jeste muzički turizam. Opština Berane i Turistička organizacija imaju u planu da i u budućnosti nastave da poklanjaju tome posebnu pažnju.\nOrganizatori su i za ovu godinu posjetiocima pripremili seriju nastupa i koncerata velikih muzičkih imena u Beranama.


Ženska mreža BiH upozorava: Vlasti trebaju biti u službi zaštite prava građana/ki | Zenska Mreza\nČlanice Ženske mreže BiH pozivaju sve nadležne institucije da istraže slučaj od 11. februara ove godine kada su dvije radnice Fabrike obuće Aida povrijeđene u pokušaju probijanja policijskog kordona ispred Skupštine Tuzlanskog kantona, te da podsjete policajce/ke kako je njihova dužnost da budu u službi građana/ki.\nOko 300 radnika/ca ove fabrike izašlo je u srijedu na proteste ispred zgrade Skupštine Tuzlanskog kantona. Tokom protesta, na putu ka Skupštini, radnicima/ama su se ispriječili službenici MUP-a TK, te su dvije radnice povrijeđene, od kojih je jedna, kako je izjavila, dobila udarac nogom u stomak.\nŽenska mreža BiH upozorava da policijske jedinice treba da se suzdrže od upotrebe sile, naročite prekomjerne, do koje je upravo i došlo u ovom slučaju, te da treba da zaštite građane i građanke u borbi za njihova radnička i egzistencijalna prava.\nSmatramo da svi građani i građanke u Bosni i Hercegovini moraju biti zaštićeni, u skladu sa ustavnim i zakonskim odredbama koji garantuju slobodu kretanja, zaštitu života i zdravlja, kao i slobodu okupljanja, od službenih i drugih zloupotreba ovlaštenja.


HRT: Inclusive Design Workshop osvojio Dan D\nNagrada stručnog žirija za najboljeg izlagača D-sajma ovogodišnjeg Dana dizajna dodijeljena je sinoć radionici dizajna Inclusive Extraordinary Workshop, a nagradu novinarskog žirija dobio je osječki brend Lega-Lega.\nStručni žiri dodijelio je i dva posebna priznanja - Niki Mihaljeviću i Hrvoju Živčiću te sarajevskoj dizajnerici Amili Hrustić.\nDizajnerski sajam okupio je 61 mladog dizajnera i dizajnerska tima iz Hrvatske i regije čiji su radovi odabrani kao najzanimljiviji među 300-tinjak prijavljenih. Osim domaćih, u Staroj klaonici predstavili su se i dizajneri iz Srbije, Slovenije, BiH i Crne Gore.\nMeđunarodni festival Dan dizajna održava se u Staroj klaonici, u zagrebačkoj Heinzelovoj ulici. DAN D ove godine predstavlja golem kreativni potencijal mladih dizajnera i studenata iz regije, njihove koncepte, prototipove, samoinicirane i naručene, dosad neizvedene ili već realizirane radove u području industrijskog dizajna, vizualnih komunikacija, modnog dizajna, dizajna novih medija i tehnologija.\nOve se godine prvi put održava i D-market, prodajni sajam, na kojemu izlaže dvadesetak dizajnerskih brendova, proizvođača i izdavača, među kojima Ku.Ku.Tre, Fashion.hr industrija, Lega-lega, Boonika, Elderice, Ana, Krpa.hr i drugi.


TO SE ČEKALO 200 MINUTA Magija Mesija protiv Nigerije koju je čitava fudbalska planeta priželjkivala\nFudbalska reprezentacija Argentina\nKO ĆE SMETI DA MU PRIĐE? Ronalda na Svetskom prvenstvu čuvaju bivši paravojnik i MMA borac /FOTO/\nKristijano Ronaldo, napadač Reala i reprezentacije Portugala, biće uz Lionela Mesija glavna zvezda na Svetskom prvenstvu u Rusiji. Zna to zvanično najbolji igrač na svetu, pa je angažovao obezbeđenje, i to kakvo.\nSREĆNO, "ORLOVI"! Fudbalska reprezentacija Srbije otputovala na Svetsko prvenstvo\nFudbalska reprezentacija Srbije otputovala je nešto pre 10 sati sa beogradskog aerodroma na Svetsko prvenstvo u Rusiju uz pesmu, osmehe, lepše polovine.\nSADA I STOŽA PRAVILA ZA RAD OD KUĆE U Nemačkoj zbog korone otišli i korak dalje\nNAVALJNOM ODREĐEN PRITVOR Ruski opozicionar u zatvoru do 15. februara\nMajka i ćerka zajedno uradile test na trudnoću, pa se šokirale rezultatima: "Plakaću!"


Premijer Velike Britanije Boris Džonson u parlamentu, 19. januar 2022.\nBritanski premijer Boris Džonson (Johnson) suočen je s mogućom pobunom u njegovoj Konzervativnoj partiji i glasanjem o nepoverenju, dok se čeka da se vidi koliko će po njega biti štetan izveštaj o zabavama u Dauning stritu 10 u vreme strogih mera ograničenja zbog korona virusa, pišu svetski mediji, ukazujući da se već spekuliše o mogućim naslednicima.\nČekajući izveštaj o 'partigejtu'\nDžonson nastoji da učvrsti svoju podršku među konzervativnim poslanicima, dok njegovi saveznici izražavaju zabrinutost da će se uskoro suočiti s glasanjem o nepoverenju pošto bude objavljen izveštaj o zabavama u rezidenciji premijera u vreme strogih mera ograničenja u maju 2020, ukazuje Fajnenšl tajms (The Financial Times).\nNa izveštaju o takozvanom "partigejtu" radi viša službenica Sju Grej (Sue Gray) uz pomoć šest saradnika i ljudi upoznati s pripremanjem izveštaja kažu da možda neće biti objavljen do druge polovine ove nedelje zbog broja osoba koje intervjuiše.\nPrema vladinim insajderima, raspoloženje u Dauning stritu je "sve turobnije" zbog mogućih posledica izveštaja po Džonsona, koji je rekao da je mislio da je okupljanje zaposlenih u maju 2020. u bašti Dauning strita 10 bio radni događaj, premda je na pozivu pisalo "donesi svoje piće".\nMnogi Džonsonovi saveznici su pomireni s time da će biti glasanje o nepoverenju, mada misle da bi premijer mogao da pobedi, ukazuje Fajnenšl tajms, ali i ističe da je dosta konzervativnih poslanika nagovestilo da neće zauzeti konačan stav o tome da li da insistiraju na glasanju dok ne pročitaju izveštaj Sju Grej.\nDa bi se pokrenulo glasanje o nepoverenju potrebno je da najmanje 54 konzervativna poslanika podnesu pismo sa zahtevom poslaničkom klubu konzervativaca "Komitetu 1922" a veruje se da je dosad upućeno 30 pisama.\nS druge strane, piše britanski list, deo konzervativaca je sve manje optimističan u pogledu Džonsonovih šansi da preživi glasanje, delom zato što su neki torijevci počeli da se fokusiraju na mogućnost nadmetanja za lidera stranke u kojem bi mogli da učestvuju ministar finansija Riši Sunak (Rishi Sunak), ministarska spoljnih poslova Liz Tras (Liz Truss) i bivši ministar zdravlja Džeremi Hant (Jeremy Hunt).\nDok Džonsonovi saveznici pokušavaju da ojačaju podršku premijeru uoči izveštaja o nizu žurki, konzervativni poslanik Vilijam Rag (William Wragg) je optužio Dauning strit da pokušava da "uceni" poslanike koji žele da smene premijera i najavio da će razgovarati s policijom u vezi s tim navodima, ističe BBC.\nRag, koji je među onima koji traže Džonsonovu ostavku, rekao je da istragu o tim navodima želi da prepusti "stručnjacima", a ne Dauning stritu 10.\nPortparol Dauning strita rekao je u petak, 21. januara, da oni ne istražuju optužbe, ali da će "pažljivo" pogledati sve dokaze koji budu predstavljeni.\nPredsednik parlamentarnog odbora za standarde, laburista Kris Brajant (Chris Bryant) rekao je da je proteklih dana razgovarao s desetak konzervativnih poslanika koji su izneli slične navode o pretnjama da će biti povučena sredstva za biračke jedinice poslanika koji se okrenu protiv Džonsona, uključujući za kampanju i infrastrukturu kao što su obilaznice i škole.\nDo petka je šest konzervativnih poslanika javno izrazilo nepoverenje u premijera, ali se, ističe BBC, smatra da je mnogo više njih poslalo pisma predsedniku "Komiteta 1922" koji organizuje izbor za liderstvo torijevaca.\nRag je prvi izrazio zabrinutost i savetovao kolege koji se osećaju ugroženo da odu u policiju. On je rekao da su zvaničnici konzervativaca zaduženi za partijsku disciplinu pretili onima za koje se sumnja da žele da Džonson ode, a kaže i da je dobio izveštaje vladinih ministara, savetnika i ljudi iz Dauning strita koji "ohrabruju objavljivanje priča u medijima s ciljem da se osramote" oni za koje se sumnja da nemaju poverenja u premijera.\nNakon što je Rag izneo svoje navode, Kristijan Vejkford (Christian Wakeford) – koji je prošle nedelje prešao iz redova konzervativaca u Laburističku partiju – rekao je da mu je zaprećeno da neće biti izgrađena srednja škola u njegovoj izbornoj jedinici ako ne glasa na određeni način.\nU najvećoj opasnosti\nDžonson se nalazi u najvećoj opasnosti dok se očekuje o izveštaj "partigejtu", ocenjuje Obzerver (The Observer) i ukazuje da ministri i konzervativni poslanici nedeljama prave teške kalkulacije – da li da javno stanu uz Džonsona dok pokušava da spasi svoju poziciju ili da se drže podalje i da ne budu povezani s naporima lidera za kojeg veći deo javnosti smatra da je neopravdano kršio pravila o COVID-19.\nZa one na ministarskim funkcijama i ambicijama da tu ostanu ili se popnu dalje na lestvici, "partigejt" znači da treba da donesu teške odluke s obzirom da se pojedini konzervativci već spremaju za potencijalne izbore za lidera u slučaju da Džonson bude smenjen, ističe sestrinski nedeljnik Gardijana (The Guardian), navodeći da se u ministarskim krugovima govori kako se već sklapaju dogovori o podršci kandidatima za garantovanje funkcije.\nPoslanici konzervativaca su takođe pod velikim pritiskom, pošto ih Džonson zove i traži odanost, navodi Obzerver, dodajući da mnogi od njih čekaju da vide šta će biti u izveštaju Sju Grej pre nego što odluče da li će biti protiv Džonsona.\nIstovremeno, mnogi u vrhu vlasti su u neizvesnosti, pošto bi sadržaj izveštaja mogao imati seizmičke efekte na mnoge karijere. Za Sju Grej se navodi da je bila "forenzički" temeljna u istrazi o najmanje devet žurki u Dauning stritu. Ljudi koji su s njom u kontaktu i koji je i poznaju, kažu da će ona biti "pravična", ali i "nemilosrdna", jer je vrsta osobe koja kršenje COVID pravila neće videti kao malu stvar, posebno za one koji su pravili ta pravila.\nMeđutim, ni Dauning strit ne odustaje, ističe nedeljnik. Proteklih nekoliko dana, sve je uložio u najave kako bi pokazao da je u ofanzivi, koje mnogi vide kao pokušaje da se "partigejt" izgura s udarnih vesti – poput najave o zamrzavanju naknade BBC, korišćenju mornarice za zaustavljanje migranata i upozorenja Forin ofisa o posledicama ruske invazije na Ukrajinu.\nPosle negodovanja javnosti i najave pojedinih konzervativaca da će glasati za Džonsonovu smenu, već se spominju kandidati koji bi mogli da dođu na njegovo mesto, ukazuje Asošiejtid pres (Associated Press).\nNa kladionicama za naslednika Džonsona favorit je Sunak, koji se smatra najsjajnijom zvezdom u usponu u Konzervativnoj partiji. On je došao u centar pažnje kada je početkom 2020. postao ministar finansija, zadužen za nezavidan posao upravljanja britanskom ekonomijom u vreme njenog najgoreg pada u istoriji zbog pandemije.\nSunak je izdvojio milijarde funti za vanrednu potrošnju kako bi pomogao preduzećima i zaposlenima, i njegova politika je generalno viđena u pozitivnom svetlu. On bi bio prvi britanski premijer koji nije belac. Roditelji su mu poreklom s istoka Afrike.\nMeđu mogućim kandidatima je i ministarka spoljnih poslova Liz Tras koja je i glavna pregovaračica Velike Britanije s Evropskom unijom o preostalim pitanjima posle izlaska zemlje iz Unije. Ona se ranije zalagala za ostanak u EU, ali je postala vatrena pobornica Bregzita. Tras je popularna među mnogim konzervativaca, posebno među zagovornicima slobodnog tržišta koji u njoj vide odjeke bivše premijerke Margaret Tačer (Margaret Thatcher), ali je manje poznata široj javnosti.\nMinistar zdravlja Sadžid Džavid (Sajid Javid) takođe bi ušao u istoriju ako bi pobedio u trci za novog lidera, pošto je sin pakistanskih imigranata. Džavid je bio ministar finansija, ali je podneo ostavku početkom 2020. posle sukoba s Džonsonom oko premijerovog naloga da otpusti svoj tim savetnika. Činjenica da ga je Džonson vratio u vladu da se nosi s odgovorom na korona virus odražava njegovu reputaciju kompetentnog političara.\nMeđu mogućim kandidatima je Majkl Gouv (Michal Gove), uticajni konzervativac koji je bio na više ključnih pozicija u vladi, a sada je zadužen za rešavanje nejednakosti među regionima u zemlji. On je imao važnu ulogu u kampanji za Bregzit i uživa široko poštovanje u stranci, mada mu se ne veruje u potpunosti, pošto je u kampanji za liderstvo 2016. podržao Džonsona, pre nego što je odlučio da se i sam kandiduje.\nBivši ministar zdravstva i spoljnih poslova Džeremi Hant, koji se kandidovao protiv Džonsona 2019. rekao je nedavno da njegova ambicija da vodi zemlju nije "u potpunosti nestala". Kao kritičar odgovora vlade na pandemiju, on može da apeluje na one koji traže promenu u odnosu na Džonsona, mada neki na njega gledaju nepovoljno zbog sprovođenja nepopularne politike dok je bio ministar zdravlja.


17/05/2022 | 12:41 ⇒ 12:55 | Autor: SRNA\nU Trebinju su se danas okupili predstavnici 100 turističkih kompanija iz zemalja Balkana na konferenciji "Јačanje regionalnih turističkih proizvoda" i tom prilikom je poručeno da je potrebno definisati zakonska rješenja radi rasterećenja privrede.\nKonferencija "Јačanje regionalnih turističkih proizvoda"Foto: SRNA\nPredsjednik Spoljnotrgovinske komore BiH Ahmet Egrlić rekao je danas u Trebinju da sve grane privrede imaju interes da se turizam razvija.\nOn je naveo da turizam kao ključna grana privrede traži od donosioca odluka da definišu zakonske propise i rješenja radi rasterećenja privrede.\n- Ako pogledamo da je u vrijeme pandemije turizam bio jedan od najpogođenijih grana, onda nam je ovo jedno osvježenje - naveo je Egrlić i podsjetio da zemlje iz regiona daju različite vidove podsticaja turističkim radnicima.\nOn je napomenuo da je skup organizovan da bi se promovisali zajednički turistički potencijali, umrežile turističke agencije iz regiona i kako bi pokušali kreirati jedinstven zajednički turistički proizvod.\nPredstavnik Privredne komore Srbije Marko Mandić rekao je da se, zajedno sa privrednim komorama regiona, radi na stvaranju zajedničkog privrednog tržišta.\n- Stvaranje zajedničkog tržišta je nešto što donosi korist svim našim kompanijama i doprinijelo bi stvaranju zajedničkog turističkog regionalnog proizvoda - istakao je je Mandić.\nNačelnik Odjeljenja za turizam, poljoprivredu i preduzetništvo grada Trebinja Bojan Vučurević rekao je da je pomenuta i destinacija koja je pobijedila u takmičenju top-100 destinacija - "Hercegovačka kuća", u kojoj su povezani mali poljoprivredni proizvođači iz Hercegovine i koja je za četiri godine opravdala svrhu.\nOn je dodao da je šansa Trebinja u proizvodnji zdrave hrane.\nKonferenciju je organizovala Spoljnotrgovinska komora BiH, u saradnji sa komorskim investicionim forumom regiona, s ciljem upoznavanja i umrežavanja turističkih radnika iz BiH i regiona.


Haos na aerodromu "Nikola Tesla", avion blokirao sve - B92.NET\nInfo / Društvo 51\nHaos na aerodromu "Nikola Tesla", avion blokirao sve\nIzvor: B92 sreda, 12.09.2018. | 07:13 -> 08:07\nNezvanično, avion kopmanije "Egipter" oštetio i pistu aerodroma kada je sleteo s puknutom gumom jutros oko četiri sata. Ceo aerodrom je tako ostao blokiran, a svi letovi koji je trebalo da se realizuju jutros otkazani su najmanje za dva sata. Kako javlja reporter TV Prve, aerodrom "NIkola Tesla" pun je putnika koji su nervozni.\nIsti slučaj je i sa planiranim sletanjima na beogradski aerodrom, a do sada su svi avioni koji su trebali da slete na "Nikolu Teslu" preusmereni na druge aerodromu u okolini, odnosno u drugim državama. Jedan od tih aviona je i onaj koji se vraćao iz Hurgade, a u kom je ekipa TV Prve, i koji je preusmeren na aerodrom u Budimpeštu.\n- Evo slika aviona koji je blokirao aerodrom FOTO/VIDEO\n- "Zapalile se gume, ali to je do aviona - na "Tesli" bezbedno"\nAvion je pun dece, kaže novinar TV Prve koji se nalazi u tom avionu, budući da su se ljudi vraćali sa letovanja. Njima nije data informacija kada bi mogli da polete za Beograd.\nPrema najnovijim informacijama do kojih je došlo Jutro TV Prve, doduše nezvaničnim, kvar na pisti neće biti otkolonjen za predviđena dva sata, već će sve potrajati još toliko duže.


Sutra sednica Saveta za nacionalnu bezbednost povodom „ruskog špijuna“ - Sputnjik Srbija\n15:12 20.11.2019 (osveženo 16:31 20.11.2019) Preuzmite kraći link\nPremijerka Ana Brnabić je izjavila da će Savet za nacionalnu bezbednost zasedati povodom navoda da Rusija vrbuje pripadnike bezbednosnih službi Srbije.\nOna je novinarima u Skupštini Srbije rekla da je o tome razgovarala sa predsednikom Srbije Aleksandrom Vučićem i da je on izdao nalog Vojno-bezbednosnoj agenciji da istraži te navode.\nNavodeći da nadležni tek treba da dobiju dodatne informacije, premijerka je ocenila da će, u slučaju da se utvrdi da su te informacije tačne, to predstavljati „ozbiljan problem“ i „stvar oko koje će morati ozbiljno da se pozabave“.\nU međuvremenu, Bezbednosno-informativna agencija potvrdila je autentičnost video-snimka na kojem ruski obaveštajac Georgij Kleban daje novac jednom, navodno, srpskom zvaničniku.\n„Snimak je definitivno autentičan i na njemu se nedvosmisleno nalazi ruski obaveštajac Georgij Kleban“, rečeno je Tanjugu u BIA.\nKada je reč o drugom čoveku sa snimka, za koga su mediji objavili da je srpski agent, u BIA kažu da na tom slučaju intenzivno rade VBA i sve ostale bezbednosne službe, uključujući i samu BIA, kako bi svi relevantni podaci biti postupni državnom vrhu, na čelu sa predsednikom Aleksandrom Vučićem.


Izvor: Radio 021, 28.Feb.2020, 23:24 (ažurirano 02.Apr.2020.)\nIako je povećanje efikasnosti javne uprave navedeno kao jedna od šest ključnih oblasti kojima će se ova Vlada baviti za svog mandata postoje ozbiljni nedostaci u javnoj dostupnosti informacija o primeni različitih planova, uključujući i strategije za poboljšanje efikasnosti.\n"Osnovni izazov leži >> Pročitaj celu vest na sajtu Radio 021 << u kapacitetu administracije da razvije kvalitetne politike i zakone. Broj zaposlenih koji se bave razvojem politika je manji od 30 odsto od ukupnog broja zaposlenih u pojednim ministarstvima. Nema hijerarhije među planskim dokumentima i različitim nivoima prioritizacije. Koncept evaluacije efekata politike je novina u sistemu državne uprave u Srbiji", navodi se u analizi i zaključuje se da se nijedan dokument ni instrument politike ne bave ocenjivanjem primenjenih mera.\nZakoni u hitnim procedurama, javne rasprave obesmišljene\nKako se navodi, nepotrebna komplikacija je i to što prilikom usvajanja dokumenata pokušavaju da se umole inostrani akteri i zasluži pozitivna ocena u procesu evrointegracija. Ovo podrazumeva i uključivanje javnosti u proces odlučivanja. Na papiru ovo ima dobar prizvuk, ali prepreka učešću javnosti je usvajanje zakona po hitnoj proceduri, čak i kada to nije neophodno.\nOd početka 2018. do decembra 2019. godine čak 128 zakona je usvojeno po hitnoj proceduri, nasuprot 222 zakona u redovnoj proceduri, što čini 57 odsto od ukupno usvojenih zakona.\n"Iz ugla civilnog sektora, javne rasprave se organizuju nedovoljno često, a i kada budu organizovane sadržinski ne odgovaraju demokratskim participativnim zahtevima, već služe za ispunjenje forme i stvaranje privida poštovanja procedura", objašnjava se u analizi.\nJavna rasprava se obesmišljava obaveštavanjem samo odabranih aktera civilnog društva, davanjem prekratkih rokova za predlaganje izmena i registrovanjem novih organizacija bliskih vlastima koje daju legitimitet procesima javnih rasprava kada je to neophodno.\nSvaki deseti građanin Srbije zaposlen u javnoj upravi\nGotovo 600.000 ljudi, odnosno skoro svaki deseti građanin Srbije, zaposleno je u javnoj upravi. Iako je od kraja 2013. godine na snazi zabrana zapošljavanja u državnoj upravi, ovo je proizvelo suprotan efekat. Ljudi su često zapošljavani na osnovu ugovora o privremenim i povremenim poslovima.\nPrema podacima Evropske komisije, procenat zaposlenih lica po ugovorima o privremenim i povremenim poslovima u 2019. godini iznosio je 10 odsto, dok Republički zavod za statistiku navodi drugačiji postotak (četiri).\nUprkos brojnim preporukama, praksa postavljanja najviših državnih službenika u statusu vršilaca dužnosti se nastavlja. U tom statusu je oko 60 odsto visokih državnih službenika, od kojih su mnogi u tom statusu u periodu dužem od šest meseci predviđenih zakonom.\n"Osim zaobilaženja konkursne procedure u ovom slučaju i omogućavanja postavljanja na visoke položaje politički podobnog kadra, praksa je štetna i sa strane dugoročnog funkcionisanja organa", ocenjuje CRTA.\nElektronska uprava veliki pomak, ali treba da se unaprede i ostale usluge\nJedan od najznačajnijih pomaka kada je u pitanju pravo na dobru upravu je Zakon o elektronskoj upravi, a pozitivno je ocenjeno i uspostavljanje Nacionalnog portala otvorenih podataka. Vlada takođe ima uspostavljen i Portal e-uprava, a postoji i nekoliko onlajn servisa kao što su Portal javnih nabavki i Portal e-porezi.\n"Međutim, kako je u Srbiji samo polovina građana digitalno pismena, postoji potreba da se unaprede i usluge koje građani dobijaju u direktnom kontaktu sa državnom upravom", zaključuje CRTA.\nLoše upravljanje finansijama na lokalu\nLoše upravljanje finansijama na lokalu jedan je od najvećih problema javnih finansija. Budžeti velikog broja gradova i opština su neodrživi, a poslovanje većine lokalnih javnih preduzeća je neuspešno. Ovi problemi, naročito kada su u pitanju dugovi preduzeća i samouprava, šire se dalje ka privredi, a naročito ka republičkim javnim preduzećima, pa na kraju te dugove često pokriva i sama država. Još jedan od mehanizama finansijske podrške lokalnim samoupravama su transferi iz republičke budžetske rezerve.\n"Većina opština kao razloge za potraživanje dodatnih sredstava, navodi tekuće troškove, poput grejanja, rekonstrukcije objekata i sl. te ostaje nejasno zašto ova sredstva nisu unapred planirana u budžetu lokalnih samouprava već su predmet potraživanja iz republičke budžetske rezerve", napominje se u analizi.\nInače, nijedna lokalna samouprava u Srbiji nije dobila pozitivnu ocenu državnih revizora o finansijskom poslovanju.\nS druge strane, usluge koje građani dobijaju od lokalnom nivou su često na zabrinjavajućem niovu, ocenjeno je u analizi. Analizu u celosti pročitajte OVDE.


Press Online :: Hronika :: Osumnjičene vehabije prebačene u zatvor u Beogradu / print=true\nOsumnjičene vehabije prebačene u zatvor u Beogradu\nPetorica uhapšenih vehabija iz Novog Pazara, osumnjičenih za pripremu terorističkih aktivnosti, prebačeni su u beogradski zatvor, saznaje danas novopazarski Radio Sto plus iz izvora bliskih istrazi.\nOsumnjičeni su u beogradski zatvor prebačeni u petak.\nPočetkom aprila predsednik Okružnog suda u Novom Pazaru Ćamil Hubić dostavio je Specijalnom tužilaštvu za organizovani kriminal dokumentaciju u vezi sa uhapšenima.\nHubić tada nije želeo da spekuliše da li bi eventualno preuzimanje slučaja podrazumevalo i prebacivanje uhapšenih u beogradski zatvor.\nPolicija je, sredinom marta u mestu Žabren na planini Ninaji, oko 30 kilometara od Novog Pazara, pronašla kamp vehabija i uhapsila Mirsada Prentića, Fuada Hodžića, Vahida i Senada Vejselovića.\nKasnije, 24. marta, uhapšen je i peti pripadnik grupe Jasmin Smailović.\nNa zahtev MUP-a Srbije, Kosovska policijska služba je početkom aprila raspisala poternicu za Ismailom Prentićem, pripadnikom vehabijskog pokreta za kog policija sumnja da je prešao na Kosovo "sa izvesnom količinom naoružanja"\nPolicija je u kampu osumnjičenih, pored ostalog, pronašla veliku količinu plastičnog eksploziva sa satnim mehanizmom, puščane metke različitog kalibra, bombe, maske i pribor za čišćenje oružja, različite vrste vojničkih uniformi, odeće i opreme.


Radnici Tehnosa prekinuli protest – Nadlanu.com\nRadnici Tehnosa prekinuli protest\nObjavljeno 14. sep 2011. / 16:58:44\nČAČAK, 14. septembra 2011. (Beta) – Bivši radnici čačanskog preduzehca “Tehnos” koje je u stečaju prekinuli su u sredu proteste koje su počeli pre sedam dana, jer je Agencija za privatizaciju odobrila da im budu isplaćena zaostala potraživanja.\nPredstavnica radnika u protestu Stoja Kojović rekla je novinarima da su od Agencije za privatizaciju dobili obaveštenje da im se odobrava isplata zaostalih potraživanja na koje radnici čekaju četiri godine, od kada je uveden stečaj u “Tehnosu”.\nOna je rekla da očekuje da će isplata početi naredne nedelje i dodala da je to prva raspodela novca iz stečajne mase koja je skupljena prodajom imovine “Tehnosa”.\nZa isplatu zaostalih zarada za oko 350 radnika kojima “Tehnos” duguje 300.000 pojedinačno, obezbedjen je 31 milion dinara. Prema rečima Kojovićeve, u prvoj isplati radnici će dobiti u proseku po 50.000 do 60.000 dinara.\nRadnici očekuju da će im nakon završetka parničnih postupaka koji se vode pred nadležnim sudovima, biti isplaćen i preostali novac.


Hotel za gume - čuvanje auto guma\nVaše gume su naša briga\nVianor centri u Beogradu, Novom Sadu, Čačku, Valjevu i Rumi nude vam mogućnost skladištenja vaših guma van sezone po vrlo povoljnim cenama.\nKada je srednja dnevna temperatura niža od 7C savetuje se prelazak na zimske gume, a kada na proleće opet srednja temepratura vazduha pređe sedmi podeok savetuje se povratak na letnje gume. Najbolji način da gume sačuvate u sezoni kada se ne koriste je skladištenje u Vianor centrima.\nPošto zamenimo vaše gume, one koje skladištite biće oprane i pregledane kako biste znali koliko dugo još mogu da se bezbedno koriste, a potom položene u magacinski prostor koji zadovoljava uslove za propisno skladištenje guma. Kada dođete po vaše gume, potrebno je manje od minuta da se lociraju i spreme za zamenu, jer je sistem skladištenja kompjuterizovan.\nSkladištenje guma u Vianor centrima je najlakši način da dva puta godišnje obavite zamenu, jer vas pošteđuje rukovanja prljavim gumama i odnošenja do vulkanizera, a čuva i dragocen prostor u vašem domu ili garaži.


Da li je smanjenje plate znak da treba da napustite posao? - Poslovi Infostud\nDa li je smanjenje plate znak da treba da napustite posao?\nAutor - Nikola Stantić | Otkaz i promena posla\nPrvi odgovor na pitanje iz naslova koji vam je pao na pamet je sigurno „da“, kao i meni, ali pre konačnog odgovora bilo bi dobro odgovoriti i na pitanje: Koji su razlozi smanjenja plate?\nKako radimo u Srbiji u kojoj je istorija inflatornih kretanja i gubljenja vrednosti domaće valute svima poznata tema, vest da će vam plata biti umanjenja tera na pomisao da isti dan ili najkasnije sutra potražite novo zaposlenje.\nProvera ponude poslova i plata je sasvim normalna opcija u kojoj ćemo izmeriti tržišnu vrednost naših veština i iskustava koje posedujemo i ukoliko su okolnosti povoljne, napraviti plan promene radnog mesta u što kraćem roku.\nJednom u deset godina\nPre više od godinu dana desila nam se pandemija korona virusa koja je zaključala ne samo našu, nego i svetsku ekonomiju, i radna mesta su mnoga ugašena nakon što su čitave branše morale preko noći da ugase trajno ili privremeno svoje poslove. Tek danas, mnogi počinju da pokrivaju gubitke i da se vraćaju na “zelene grane”.\nSlična situacija se desila i 2008. godine kada je celu planetu pogodila ekonomska kriza i opšti pad privrednih aktivnosti na svim poljima. U ovakvim situacijama, razumno je ostati na postojećem radnom mestu jer je celo tržište pogođeno krizom i smanjenjem prihoda.\nAli, ako izuzmemo ove krize koje se dešavaju, šta uraditi kada poslodavac odluči da vam platu od sledećeg meseca smanji?\nDa li je smanjenje opravdano?\nŽivotni ciklus kompanije može biti dug jer i ona prolazi kroz razne faze, tako je moguće da će usled nepovoljnog delovanja tržišnih okolnosti firma imati padove u toku svog postojanja. Potrebno je informisati se kod menadžera ili vlasnika kompanije o trajnosti smanjenja plata kao i o razlozima za ovu odluku i ako je odgovor da će plate biti revidirane već posle kraćeg perioda onda ste svakako u manje lošoj situaciji.\nČvrsta uveravanja o neophodnosti preduzimanja ovog koraka i jasni razlozi za odluku o smanjenju plata će uvek pomoći da se lakše donese odluka o tome da li ostati u kompaniji ili ipak nastaviti svoju karijeru na nekom bolje plaćenom mestu.\nUkoliko je firma upala u dublje probleme ili osetite da način upravljanja nije adekvatan i da se resursi troše besmisleno a da prihodi ne uspevaju da pokriju sve troškove u firmi, onda je verovatno da je smanjenje plata trajna odluka a to znači da je potrebno potražiti druge opcije. Kada je firma veća i ima više izvora prihoda ili veći kapital moguće je da ovo stanje potraje ali je isto moguće i da prodajom određenih delova novostečene resurse aktivira na pravi način i tom prečicom ulije poverenje svojim zaposlenima da se zadrže i nastave sa radom koji će biti adekvatno podmiren.\nKod manjih kompanija situacija se brže odvija i usled malog broja zaposlenih i kapitala, prostor za manevrisanje postaje uzak a odluke o nastavku poslovanja se brže donose.\nI treći slučaj koji je poznat kada govorimo o smanjenju plata je – smanjena atraktivnost pozicije. Setite se atraktivnosti koji su imali bankari i rad u bankarskom sektoru sve do ekonomske krize 2008. godine. Danas je situacija drugačija i manja primanja su nekako u istom vremenskom periodu pogodila sve banke na tržištu. Isto ili slično se dogodilo sa pozicijom marketing menadžera koja je bila atraktivna i dobro plaćena pa je tržište vremenom i ovu radnu poziciju nivelisalo na određeni nivo.\nDanas je to slučaj sa IT industrijom i pozicijom programera kojoj još uvek predviđaju uspon do određenog perioda, a onda svođenje u neke okvire koje tržište radne snege bude odredilo. U svim ovim situacijima odluka o promeni radnog mesta će zavisiti ne toliko od visine primanja nego od ostalih faktora koji su na vrhu liste kao što su radno okruženje, fleksibilnost radnog vremena, ponuda beneficija i slično.\nŠta ako je samo vama smanjenja plata?\nSasvim druga situacija je ako je plata samo vama smanjenja usled niskog ili lošeg učinka na poslu. Dakle, firma posluje uredno, prihodi rastu a tim se proširuje pa ipak, vama je javljeno da će ček za naredni mesec biti umanjen za određeni deo. U toj situaciji je svakako potrebno preispitati sebe i svoje rezultate u proteklom periodu i pozvati šefa na sastanak kako bi se razlozi za smanjenje obrazložili. Birati drugu radnu poziciju u ovakvom momentu nije najbolje rešenje jer naše navike nosimo svuda sa sobom i ako su one loše i naredni radni kolektiv će ih sankcionisasti pa postoji verovatnoća da se isti scenario ponovi.\nMotivacija za povratak na posao nakon vesti o smanjenju zarade je na veoma niskom nivou i teško je izgurati ceo mesec pogotovo ako smo ga već finansijski isplanirali. Dobra vest je da su ova smanjenja i dalje bolja opcija jer daju šansu da se situacija brzo popravi nakon što se isprave stvari na koja je skrenuta pažnja. Potrebno je samo u tim momentima biti dovoljno strpljiv i razočaranost pretvoriti u energiju podsticaja, što nije lako.\nVisina troškova na mesečnom nivou\nDobro plaćeno radno mesto je svakako svima nama bitno ali je važno napomenuti da nam je plata u pojedinim delovima života i razvoja bitnija. Ako imate porodicu, decu, kredite, račune, zbir ovih okolnosti i troškova će vas naterati da brže reagujete dok veću fleksibilnost možete imati ako ste, na primer, stambeno obezbeđeni i imate neku ušteđevinu.\nIz bilo kog razloga da je donesena, odluka o smanjenju plate ostavlja gorak ukus i smanjuje volju za odlazak na posao. Poželjno je da u ovoj situaciji spustite loptu i sagledate stvari hladne glave.\nUkoliko su razlozi opravdani, obećanja jaka a menadžeri stručni i požrtvovani, rezultati se moraju pojaviti pre ili kasnije. Pitanje je samo koliko dugo ste spremni da žonglirate svoje mesečne izdatke i primanja. Ukoliko niste u mogućnosti da čekate i smatrate da je odluka o smanjenju plate potpuno neosnovana, najbolje je da što pre potražite sebi novi posao. Kako takva odluka nije jednostavna, dobro bi bilo da ne napuštate stari posao dok ne pronađete novi.\nKakvo je vaše iskustvo po ovom pitanju – da li su vam nekada smanjili platu i šta ste preduzeli kao sledeći korak?\nDragana Milic na VAŽNO: Koje su novine u isplati naknada za porodilje?\nMilan Predojevic na VAŽNO: Koje su novine u isplati naknada za porodilje?


Radikalno - Real spreman da proda Ronalda, Ramosa i još osmoricu?! - Sportske.net\nRadikalno - Real spreman da proda Ronalda, Ramosa i još osmoricu?!\nNevolja nikada ne dolazi sama, kriza u Real Madridu mogla bi da znači i potpunu rekonstrukciju tima!\nZbog njega će Hames i Isko na transfer listu?Juventus koristi situaciju, stiže ponuda Realu?Zidan: ''Svi smo uz Ronalda!''Znate li koliko sada koštaju karte za finale LŠ?Dobra i loša vest - Bejl se vraća, ali nova povreda timu Reala!\nKako prenose španski mediji, Florentino Perez je spreman na radikalne promene u ekipi, a najveća vest je da je spreman da proda Kristijana Ronalda i kapitena Serhija Ramosa i to za nešto više od 80 miliona evra!\nNavodno, Perez smatra da će Ronaldova forma u narednim godinama biti u silaznoj putanji i spreman je da ga pusti za svega 60 miliona evra, dok bi Ramosa koji je godinu dana mlađi pustio i za sumu od 25 miliona.\nRonaldo je nedavno napunio 31 godinu, a ove sezone je na meti kritičara zbog slabijih partija naročito u velikim utakmicama.\nPored toga, već se pisalo ove nedelje da će na transfer listu i Isko i Rodrigez, a iz kluba bi mogao da ode i 33-godišnji Pepe u slučaju prave ponude.\nKasemiro, Denis Čerišev, Hese Rodrigez i Alvaro Arbeloa takođe nemaju kalibar da budu deo tima Reala, a Perez je takođe nezadovoljan i kako se u tim uklopio Danilo koji je prošlog leta stigao iz Porta za 31,5 miliona evra.\nNa transfer listu, ali samo u slučaju prave ponude mogao bi i Toni Kros, koji se ove sezone uklopio u sivilo igre Real Madrida.\nNaravno, ove spekulacije treba uzeti sa rezervom, gotovo je nemoguće da Real dopusti da ostane baš bez tolikog broja igrača, međutim jasno je da će doći do velikih rezova i promena.\nIpak, ne tako davno, slična smena generacije zadesila je i Barselonu, nakon čega je usledio procvat katalonskog kluba.\nNaime, leta 2008. godine Pep Gvardiola je imao hrabrosti da rasproda polovinu tima, pošto su otišle prve zvezde Ronaldinjo i Deko, kao i Edmilson, Zambrota, Tiram, Oleger, Đovani dos Santos, Santi Eskero i Brazilac Enrike, a svi znamo šta je potom Pepova Barsa uradila u narednim godinama.\nDa li je vreme za velike promene u Real Madridu?


Janković: Vučić Briselski dijalog doživljava kao privatnu stvar\nBeta 27. februara 2017. 15:55\nBudući predsednički kandidat Saša Janković izjavio je danas da podržava Briselski dijalog ali da je nedopustiv način na koji ga premijer Aleksandar Vučić vodi jer ga, kako smatra, doživljava kao privatnu stvar kojom ucenjuje medjunarodnu zajednicu na štetu gradjana Srbije i posebno Srba na teritoriji Kosova.\n„Preko svojih tabloidnih medija on iz Beograda stvara atmosferu konflikta, gotovo rata sa kosovskim Albancima, za šta cenu plaćaju svojim položajem Srbi na Kosovu, posebno oni u enklavama, pa se onda u Briselu predstavlja kao garant i jedina prepreka sukobu koji sam potpiruje“, rekao je Janković.\nOn je dodao da Vučić istovremeno prihvata sve što se od njega traži u pregovorima Beograda i Prištine, kako bi zadržao podršku pojedinih zapadnih centara moći, a za to vreme ljudi iz njegovog okruženja s ljudima bliskim vlastima iz Prištine sklapaju unosne tajne poslovne dogovore.\n„Tako se ne gradi mir u regionu, već privatne imperije“, naveo je Janković u saopštenju.\nU odgovoru na pitanja Lige socijaldemokrata Vojvodine, Janković je o pitanju eventualnog članstva Srbije u NATO rekao da bi se bolje osećao kao predsednik države koja je partner, ali ne i član NATO.\n„Odluka o članstvu Srbije u NATO, ili bilo kom drugom vojnom savezu, mora da bude doneta posle objektivne stručne i državne analize šta bi to članstvo donelo Srbiji ne samo danas, već za pet, 10 ili 20 godina. Emotivne i druge razloge moramo da uzmemo u obzir, ali odluku moramo da donesemo za budućnost, ne prošlost, jer odlučujemo o tome da li ćemo da budemo, a ne da li smo bili članovi NATO“, rekao je Janković.\nJanković je ocenio da nikakva konačna odluka o eventualnom ulasku u NATO neće biti moguća bez referenduma, nakon sveobuhvatne analize.\nGovoreći o inicijativi da se zabrani prodaja obradive zemlje strancima, Janković je rekao da je to nužno kao privremeno rešenje jer domaći poljoprivrednici i ekonomija nisu spremni za ravnopravnu utakmicu na evropskom i svetskom tržištu.\nJanković je, medjutim, podsetio da stručnjaci tvrde da opšta zabrana prodaje zemlje strancima nije moguća bez raskida Sporazuma o stabilizaciji i pridruživanju Evropskoj uniji, jer je u njoj promet poljoprivrednim zemljištem slobodan.\n„Ali mi u Evropu ne želimo goli i bosi. Zato treba naći pravni način da se naši nacionalni resursi zaštite dok ne povratimo državu i njeno funkcionisanje dignemo na evropski standard. Tek kada budemo imali državu, odnosno pravnu sigurnost, strateško ekonomsko planiranje, uredjeno tržište i institucije koje ne rade po diktatu već po zakonu, moći će ekonomija (i poljoprivreda) da stanu na noge i budu spremni za otvoreno evropsko tržište kapitala, robe i ljudi“, ocenio je Janković.\nOn je ocenio i da pitanje restitucije mora da bude pravedno i u potpunosti rešeno.\nNekadašnji zaštitnik gradjana ocenio je da odlučivanje o radjanju, uz poštovanje medicinskih kriterijuma i potpunu informisanost o svim dimenzijama roditeljstva, jeste i treba da bude pravo svake žene.\nJanković je rekao da je u Ustavu to trenutno regulisano tako da „svako ima pravo da slobodno odluči o radjanju dece“, što on smatra nepreciznom formulacijom koja treba da bude zamenjena formulacijom iz koje će jasno slediti da se to pravo odnosi na pravo konkretne žene koja može da rodi, a ne na pravo „svakoga“ u vezi sa njenom trudnoćom.\n„Jasno je da bi potencijalna majka po pravilu trebalo da uzme u obzir i stav oca, ali konačna odluka je pitanje njene slobodne volje“, rekao je on.\nParaćin: „Zajedno protiv poplava“ sa EU\nPet golova Luke Jovića za Ajntraht i ulazak u istoriju


Francuska zaradila 1,2 milijarde dolara od Euro 2016. | Kamatica\nPočetna > vest > Francuska zaradila 1,2 milijarde dolara od Euro 2016.\nFrancuska zaradila 1,2 milijarde dolara od Euro 2016.\nPARIZ, 10. januara (Tanjug) - Organizacija Evropskog prvenstva u fudbalu 2016. koštala je Francusku nešto manje od 200 miliona evra, ali joj je donela prihode od oko 1,22 milijarde evra, prema danas objavljenim podacima francuskog Ministarstva za sport.\nUoči prvenstva, pojavile su se kontroverze u pogledu državnih sredstava uloženih u takmičenje, budući da je 24 miliona evra, duplo više od očekivanog, potrošeno na bezbednosne snage u svetlu povećane pretnje od terorizma, prenosi agencija Frans pres.\nOsim toga, država je potrošila dodatnih 160 miliona evra na izgradnju i renoviranje sportskih objekata u junu i julu prošle godine, dok su privatni fondovi i organizator prvenstva, UEFA, pokrili preostale troškove.\nEvropsko prvenstvo je, međutim, donelo Francuskoj prihode od 1,22 miijarde evra, kako kroz turizam, tako i kroz direktnu potrošnju povezanu sa organizacijom turnira, prema podacima Centra za ekonomiju sporta pri Univerzitu u Limožu i konsultantske kompanije Keneo.\nProsečni posetilac prvenstva je trošio 154 evra dnevno, od čega je najveći deo odlazio na smeštaj i hranu, dok je UEFA potrošila 360 miliona evra na organizovanje takmičcenja, pokazali su rezultati studije.


Evrozoni se smeši masovan dolazak finansijskih društava – Bankar.rs\nHome/BANKE/INOSTRANE BANKE/EVROPSKE BANKE/Evrozoni se smeši masovan dolazak finansijskih društava\nEvrozoni se smeši masovan dolazak finansijskih društava\nEvrozona zbog Brexita treba da bude spremna da primi masovni dolazak finansisijskih društava, saopštila je generalna direktorica Međunarodnog monetarnog fonda (MMF), Christine Lagarde.\n“Ključno je preduzeti mere da sve bude spremno, u smislu regulative i nadzora, za masovan dolazak finansijskih kompanija koje će se preseliti iz sadašnjeg sedišta u kontinentalnu Evropu, i u Irsku”, rekla je Lagarde na konferenciji o evropskoj monetarnoj uniji.\nFinansijski sektor već ima evropske pasoše koji omogućavaju firmama da nude usluge na celom kontinentu, iako su smeštene u Velikoj Britaniji. To više ne bi bilo moguće ako London napusti jedinstveno tržište, što je britanska Vlada obećala da će učiniti.\nViše banaka koje su simboli londonskog Sitija ranije je saopštilo da će biti primorane da izmeste određene aktivnosti i zaposlene koji uz njih idu, ali su odnedavno usvojile malo manje kataklizmičku retoriku.\nBanka Engleske je ocenila da bi deset hiljada zaposlenih u sektoru finansijskih usluga moglo biti premešteno prvog dana Brexita. Kao znak velikih strahova finansijskog miljea, evropski bankarski regulator EBA je ukazao na manjak priprema finansijskih institucija za izlazak Velike Britanije iz EU, što će se desiti za manje od devet meseci, i od njih tražio da se pripreme i za Brexit bez sporazuma.\nPutin: Čitav svet misli isto o dolaru, to je opasno\nRepublika Srpska planira izlazak na međunarodno finansijsko tržište\nNa pomolu velika otpuštanja u Dojče banci


Uhapšene dve osumnjičene osobe posle pucnjave u Briselu? - Studio B\nUhapšene dve osumnjičene osobe posle pucnjave u Briselu?\nUncategorized 16. 03. 2016. 11:04:57\nPrivatna belgijska televizija VTM javila je danas da je policija uhapsila dve osumnjičene osobe koje su bile u bekstvu posle pucnjave u utorak u Briselu, a belgijski premijer Šarl Mišel sazvao je hitan sastanak belgijskog Saveta nacionalne bezbednosti.\nVTM tvrdi da su dve osumnjičene osobe pritvorene, ali ta informacija nije potvrđena iz zvaničnih izvora, prenosi Rojters.\nMišel je jutros rekao radiju RTL da policija planira nove operacije u narednim satima i danima jer, kako je istakao, „pretnja i dalje postoji“.\nKad su policajci ušli u stan na jugu Brisela „jedan ili više ljudi su odmah otvorili vatru na njih čim su policajci razvalili vrata“, navodi se u saopštenju tužilaštva.\nOko pet sati kasnije, veći broj pripadnika policije je upao u zgradu i tada je „ubijen napadač naoružan kalašnjikovim“, ističe tužilaštvo, dodajući da se radi na utvrđivanju identiteta te osobe.


Vesić: Od 6. jula ponovo će saobraćati trolejbuska linija 28| Grad Beograd\nGrad Beograd je doneo odluku da se od ponedeljka, 6. jula, u redovni sistem gradskog saobraćaja vrati trolejbuska linija broj 28, izjavio je danas zamenik gradonačelnika Goran Vesić posle sastanka sa predstavnicima udruženja građana „Vratimo trolu 28”, koje je to iniciralo. Vesić je naveo da to odlučeno na osnovu analize koju je uradio Saobraćajni fakultet u Beogradu koji je, dodao je, bio angažovan na osnovu dogovora sa udruženjem građana „Vratimo trolu 28”.\nSastanku, održanom u Starom dvoru, prisustvovali su gradski sekretar za javni prevoz Jovica Vasiljević i šef katedre za drumski i gradski transport putnika sa Saobraćajnog fakulteta Univerziteta u Beogradu Slaven Tica. Tica je rekao da su nastojali da stručnim argumentima iznesu sve činjenice koje mogu da doprinesu rešenju jedne, ocenio je, dobre građanske inicijative.\n– Kao tim sa fakulteta postavili smo više varijantnih rešenja, vrednovali ekspertski uticaj jedne i druge alternative na prethodnu verziju trase trolejbuske linije 28, pružili argumente i dali svoj zaključak sa efektima – rekao je on.\n– Zadovoljstvo mi je što smo kao struka, zajedno sa menadžmentom Grada Beograda koji je zaista bio pragamtičan po pitanju rešenja ovog problema ljudima koji predstavljaju građansku inicijativu, pokazali da je sinergija između tri interesne ključne grupe put koji će Beograd dovesti u zonu održive mobilnosti u skladu sa ključnim zahtevima onih radi kojih se i projektuje sistem, a to su njegovi korisnici – rekao je Tica.\nVasiljević je rekao da su sagledali argumente koje su dobili sa Saobraćajnog fakulteta i prihvatili vraćanje trolejbuske linije 28 na staru trasu jer je to, kazao je, i najbolje rešenje. Dodao je da će ta trola 6. jula ponovo biti puštena u saobraćaj, u njenom starom režimu, preneo je Tanjug.


„Ti to ne razumeš“, nova pesma i spot Dr Neleta Karajlića - Etar\nKao uvertiru za koncert koji će održati 25. maja na Tašmajdanu, dr Nele Karajlić objavio je novi spot za pesmu „Ti to ne razumeš“, koju je snimio sa mladim dvojcem, predstavnicima novog pokreta Futur folk – Young Palk & Buraz Đans.\nPesma govori o sudaru, nerazumevanju i muzičkoj borbi generacija – starog rokera (Rok star dr Nele Karajlić) i novih folk zvezda Young Palk & Buraz Đans.\nPesma govori o sudaru, nerazumevanju i muzičkoj borbi generacija – starog rokera (Rok star dr Nele Karajlić) i novih folk zvezda Young Palk & Buraz Đans.Dr Nele Karajlić i Futur Folk, spot za novu pesmu\n„Ja se u ovom novom svetu ne snalazim, pokušavam da ga razumem, ali mi ne ide. U početku to sve izgleda slatkasto kao u spotu, ali se na kraju ta slatkoća pretvara u gorčinu. Pesmu sam uradio sa Palketom i Maretom, momcima koji jako dobro vladaju tim žanrom. Oni sebe zovu Futur folk i mislim da historija ide na njihovu vodu“, rekao je Karajlić.\nPokušavajući da objasni šta to ne razume u ovom novom dobu, Nele navodi da misli da je „ispao iz fazona“, da je staromodan tip i da mu je potpuno jasno što ljudi, koji su napravili ovaj novi svet, kažu: „Ti to ne razumeš, nije ti tu više Tito, razumeš.“\nMuziku, tekst i aranžman potpisuju Nele, Jang i Đans, a spot je režirao Vuk Protić.


Junajtedov način - Ne poslušaju Fergija, sada moraju da plate 58 miliona više! - Sportske.net\nJunajtedov način - Ne poslušaju Fergija, sada moraju da plate 58 miliona više!\nSer Aleks im je dao dobar tip, ali oni su čekali, danas je to nemoguća misija...\nJunajted nakon novog razočarenja u neslavnom društvuNavijači besni na najskupljeg na svetu: "Vrati se u Hal"! Solskjer već zna rezultat u Beogradu?Junajted u krizi, deset mečeva zaredom u gostima bez pobede!LE (grupe J, K i L) - Mančester se provlači, ali je na deobi prvog mesta sa Partizanom!Junajted hteo Španca, on ih odmah odbio!\nPriča je sledeća, Ser Aleks Ferguson je u leto 2018. preporučio svog zemljaka Džona MekGina Junajtedu. Ovaj reprezentativac Škotske je počeo u Sent Mirenu, u Hibsima je bio tri sezone, klub je odbijao ponude Seltika, a i sam MekGin je želeo da ode u Englesku.\nGodinu dana pre isteka ugovora, iako je počeo sezonu, čak i igrao u kvalifikacija za LE, Hibsi su bili prinuđeni da ga prodaju.\nKoštao je oko dva miliona evra, u prvoj sezoni odigrao fantastično u Čempionšipu, najzaslužniji je što se nekadašnji evropski prvak posle tri godine vratio u englesku elitu.\nNavodno, u Junajtedu su želeli da vide kako će se snaći u engleskom fudbalu, MekGin je nastavio sa odličnim partijama i u PL, i sada je jasno kakva je greška što "Đavoli" nisu poslušali Ser Aleksa, kupili MekGina i prosledili ga nekom klubu.\nSolskjer je ovog leta želeo Škotlanđanina koji igra na sredini terena, ali Vila nije htela ni da čuje, MekGin je potpisao ugovor na pet godina, odnosno produžio ga za sezonu pod mnogo boljim uslovima.\nMože da ide, ako neko platio 60 miliona evra. I dalje je na listi želja Mančester Junajteda, ali sada deluje da će morati da ulože veliki novac.\nMekGin je u prvih šest utakmica u PL dao tri gola i jedan je od najbolje ocenjenih igrača lige.


Reklamacije na račune mogu da se podnesu pismeno ili na šalterima\nPolitika\t23.01.2017 23:48\n„Sa pojačanom kontrolom očitavanja stanja brojila za januar biće ispravljene sve eventualne greške koje su načinjene u čitanju za decembar. Na taj način u računu za januar, koji će kupci dobiti u februaru, biće utvrđena potpuno tačna stanja”, piše u saopštenju.\nMinistar rudarstva i energetike Aleksandar Antić očekuje da će EPS u najkraćim rokovima otkloniti greške načinjene prilikom izdavanja jednog broja decembarskih računa.\n„Očekujemo brze reakcije, ocenu šta se dešavalo u pojedinim distribucijama, otklanjanje grešaka ali i analizu odgovornosti sa smenama onih koji su doveli do ove situacije”, rekao je Antić povodom žalbi građana na visoke račune za električnu energiju.\nOn je u pisanoj izjavi dostavljenoj medijima kazao da je ključno, a na čemu je i premijer Aleksandar Vučić posebno insistirao, da nijedan građanin neće biti oštećen, ukoliko se kroz proces reklamacije utvrdi da je došlo do greške EPS-a, saopštilo je Ministarstvo rudarstva i energetike, prenosi TAnjug.


Automatska odbrana od grada od sledeće sezone | Patak Online – Valjevo vesti\nAutomatska odbrana od grada od sledeće sezone\nVALJEVO – Automatski sistem protivgradne odbrane šalje protivgradne strelce u penziju, a taj će sistem kao pilot projekat najpre biti instaliran u Radarskom centru Valjevo koji brani teritoriju površine od skoro 590.000 hektara, piše “Blic”.\nNovi automatskim sistemom tako će najpre biti zaštićeni od grada Bogatić, Vladimirci, Koceljeva, Krupanj, Loznica, Ljubovija, Mali Zvornik, Šabac, Valjevo, Lajkovac, Mionica, Osečina, Ub i Obrenovac.\nDržava je, naime, procenila da Kolubarski i Mačvanski okruzi trpe najveće štete od grada.\nU Republičkom hidrometeorološkom zavodu (RHMZ) za “Blic” kažu da je automatizacija sistema odbrane od grada “izuzetno kompleksan projekat”, te da će se u instalaciju krenuti u naredna dva meseca.\n“Urađena je obimna projektna dokumentacija, pripremljeni su svi potrebni zahtevi i uslovi kako bi ovakav projekat bio uspešno realizovan. U naredna dva meseca mislimo da će se okončati sve potrebne procedure i da će se krenuti sa realizacijom nabavke. Nadamo se da će do naredne sezone biti urađeno dosta toga i da će se krenuti sa radom sa automatskim lanserima na ovom području”, kaže načelnik Centra za odbranu od grada RHMZ Zoran Babić.\nIz Ministarstva poljoprivrede najavili su da se postavljanje automatskog sistema planira na teritoriji cele države, a ministar Branislav Nedimović je predočio da će na taj način biti rasterećeni budžeti opština i gradova iz kojih je novac izdvajan za rukovaoce protivgradnih sistema.\nAutomatizovane stanice za odbranu od grada, inače, svode na minimum mogućnost greške kod gađanja gradonosnih oblaka.\nPrethodni članak Počinju najskuplje “Tešnjarske večeri” u istoriji\nSledeći članak Novi radovi u okviru sistema “Stubo-Rovni“


UBICA IZ ŠIBENIKA PRONAĐEN MRTAV: Branko Koloper likvidirao 3 muškarca i ženu, policija ga našla pored automobila kojim je bežao – Tutin Press\nUBICA IZ ŠIBENIKA PRONAĐEN MRTAV: Branko Koloper likvidirao 3 muškarca i ženu, policija ga našla pored automobila kojim je bežao\nČetvorostruki ubica iz Šibenika nađen je mrtav, potvrdila je policija.\nKako se navodi, pronađen je mrtav kraj automobila marke „škoda“ koji je policija i tražila.\nRadi se o Branku Koloperu, vlasniku šibenske firme „Matkol“ koja je po gradu imala lanac pekara.\nUviđaj bi trebao da potvrdi je li reč o samoubistvu, kako se pretpostavlja.\nNakon što je izrešetao Radojku Danek, stečajnu upravnicu, njenog supruga i jednog poverioca, Koloper je seo u automobil i odvezao se do Vodica gde je ubio Tedija Slamića, izvršnog direktora trgovačkog lanca „Djelo“.\nNezvanične informacije govore da je Koloper smatrao Slamića odgovornim za propast svoje nekad uspešne firme. Kad je „Djelo“ otvaralo lance svojih trgovina, Koloper je sa vlasnicima dogovorio da će imati poslovnu saradnju tako da će trgovački lanac kupovati njegove pekarske proizvode. Cela je priča dobro krenula, no onda je došlo do problema i trgovački lanac više nije plaćao Koloperu isporuke. Dug se gomilao, a upućeni govore da je onda Koloper sa Slamićem dogovorio da dug kompenzuju u brašnu, prenose lokalni mediji.\nMeđutim, ispalo je na kraju da je brašno imalo veću cenu nego završni pekarski proizvod pa se nakon nekog vremena ispostavilo da je „Matkol“ dužan „Djelu“ preko pola milijuna kuna. Nije to bio jedini dug „Matkola“, ali je očigledno Koloper smatrao da je „Djelo“ odgovorno za početak njegove propasti, ističe Slobodna Dalmacija.


Protest policajaca u Novom Sadu\nPredsednik Sindikata srpske policije Lazar Ranitović rekao je da je od sudova zatražio da prilikom procesuiranja krivičnog dela napad na policijskog službenika i ometanje policijskog službenika u vršenju dužnosti striktno poštuju zakon i ne dozvole da višestruki povratnici dobiju mogućnost da budu oslobođeni.\nOn je apelovao na sudije da višestrukim prestupnicima i onima koji su napali policajca ne daju uslovne kazne i ne prolongiraju rešavanje takvih slučajeva.\nOkupljeni su apelovali na medije u Srbiji da prestanu da veličaju kriminalce u tabloidima i rijaliti programima.\n"Došli smo ovde i da javno pitamo sudije i tužioce da li ima pritisaka na njih. Razumemo da su i oni ljudi od krvi i mesa i da se možda plaše za svoju bezbednost, ali onda možemo zajedno da tražimo od države da ih policija obezbeđuje", rekao je Ranitović.\nOkupljeni policajci su sa protesta poručili da "sudstvo u Srbiji nije nezavisno".\nNosili su transparent na kojem je pisalo "Ako je napad na policajca - napad na državu, koliko puta su ubili Srbiju", a na zastavama su bili ispisani gradovi iz cele Srbije, među kojima i Beograd i Novi Sad, Ljubovija, Čačak, Aranđelovac, Apatin, Prijepolje, Pančevo i drugi.\nNajavili su i da će nastaviti da se bore za poboljšanje svog položaja, pa između ostalog i "za povećanje dnevnica za ovaj opasan posao, koje sada iznose svega 150 dinara".\nPodsetili su na slučaj nedavnog premlaćivanja pripadnika žandarmerije Borisa Jevrosimovića u Novom Sadu, a naveli su, između ostalog, i primer situacije u Novom Pazaru, gde je tokom pljačke jedne zlatare, izgrednik ispalio 70 hitaca iz automatske puške i ranio dva policajca, i nije kažnjen za pokušaj ubistva policajca, već za razbojništvo.


Vertman: Saveznici zabrinuti zbog obima špijuniranja\nPolitički analitičar Džon Vertman o medjunarodnim implikacijama slučaja Edvarda Snoudena i mogućim posledicama za odnose SAD sa EU, Rusijom i Kinom.\nVertman: „Vašington nastoji da vrati Snoudena u SAD da bi mogao da mu sudi, dok druge zemlje razmatraju da li da izdaju nalog o ekstradiciji, ako bi se on našao na njihovoj teritoriji, ili da mu pruže azil. Medjutim, važno je naglasiti da je ovaj slučaj potvrdio činjenicu da se sve države medjusobno špijuniraju, i kao što je predsednik Barak Obama rekao, to je manje više prihvaćena praksa. U svakom slučaju Snoudenov slučaj stvara napetu situaciju izmedju SAD i potencijalno drugih zemalja. U zapadnoj Evropi već imate izuzetan izliv gneva, ne toliko zbog samog špijuniranja, već zbog ogromnog obima tih aktivnosti, koje, po nekima, jednostavno nisu u skladu sa demokratskim tekovinama.“\nGlas Amerike: Prema medjunarodnom zakonu, da li Vašington može da očekuje ekstradiciju Edvarda Snoudena?\nVertman: „SAD imaju različite bilateralne sporazume o ekstradiciji. Recimo, takav sporazum mi nemamo sa Rusijom. Ako bi predsednik Putin dozvolio Snoudenu da ostane u Rusiji, što za sada nije verovatno, to bi mogao da postane značajan izazov u odnosima dve zemlje. Medjutim, ukoliko bi neka zamlja odobrila politički azil Snoudenu, u tom slučaju bi bilo vrlo teško vratiti ga u SAD.“\nGlas Amerike: Da li će Snoudenov slučaj postati presedan i šta se može očekivati u budućnosti?\nVertman: „Ono što se da zaključtiti na osnovu Snoudenovog slučaja jeste da je praktično nemoguće zaustaviti nekoga da učini šta želi, ako zauzima takvu osetljivu poziciju i ako je rešen da obelodani tajna dokumenta. Dakle, kod službenika morate apelovati na patriotizam, treba dobro proveriti istorijat i karakter osobe u pitanju, što čine Federalni istražni biro i druge državne agencije, ali apsolutna garancija ne postoji. Istovremeno, neke državne agencije se pri zapošljavanju oslanjaju na privatne firme i kontraktore i njihove izveštaje i procene, koje često nisu sveobuhvatne i detaljne, a ne direktno na vladine ustanove i ta praksa će verovatno morati da se preispita.“


Dačić: „Iskreno i snažno uverenje da odnosi između Srbije i Slovenije imaju svetlu budućnost“\nIstupanje prvog potpredsednika Vlade Srbije i ministra spoljnih poslova Ivice Dačića na otvaranju Radnog sastanka koji je organizovao Slovenački poslovni klub na temu „Politička i ekonomska saradnja Srbije i Slovenije i situacija u regionu":\n„Vaša ekselencijo, gospodine Gaspariču,\nPoštovani članovi Slovenačkog poslovnog kluba,\nVeliko mi je zadovoljstvo što imam priliku da vam se večeras obratim.\nDužnost svakog šefa diplomatije je da razvija bliske i svestrane odnose sa što je moguće većim brojem država, počevši od najbližeg susedstva do šireg okruženja, pa do odnosa sa velikim silama. Taj posao je nekada više, a nekada manje prijatan, ali je, po pravilu, uvek veoma odgovoran.\nVeoma mi je drago što mogu da kažem da između naših dveju zemalja nema otvorenih pitanja i da je već dugo prisutan pozitivan trend saradnje, koja iz godine u godinu postaje sve uspešnija, bliža i raznovrsnija. Ovo je potvrđeno i prilikom moje zvanične posete Ljubljani, 22. februara ove godine, ali i prilikom susreta sa mojim dragim kolegom i prijateljem Karlom Erjavecom, na marginama brojnih međunarodnih i regionalnih skupova, nedavno i u Njujorku, pre toga na Bledu gde je održan do sada najuspešniji sastanak Bledskog strateškog foruma...\nOsim političkog, postoji razvijen i ekonomski dijalog: redovno se održavaju zasedanja MK za ekonomsku saradnju - sedmo je održano u Ljubljani, 25. i 26. januara 2017. Poznato je da nam je Slovenija jedan od najznačajnijih trgovinsko-ekonomskih partnera i jedan od najvećih investitora u Srbiji sa uloženih preko milijardu evra. Zahvaljujući uspešnom poslovanju više od 600 slovenačkih kompanija, u Srbiji je posao našlo oko 35.000 radnika. Osim što Srbija predstavlja najvažniju investicionu destinaciju za privredne subjekte iz Slovenije, posebno nas ohrabruje pozitivan trend porasta investicija srpskih kompanija u Sloveniji.\nRobna razmena, kao jedan od najvažnijih pokazatelja nivoa ekonomskih odnosa, takođe beleži stabilan rast: u prvih osam meseci 2017. dostignut je nivo trgovinske razmene od 672,3 miliona evra, od čega je izvoz iz Srbije iznosio 327,3 miliona evra (što predstavlja rast od 16,9%), a uvoz 345 miliona (rast od 2%). Imajući u vidu da je u 2016. razmena iznosila 910 miliona evra, čini se da je realno očekivanje da ove godine trgovinska razmena dostigne milijardu evra – što smo postavili kao cilj na poslednjoj zajedničkoj sednici dve vlade.\nInače, praksa održavanja zajedničkih sednica između dve vlade potvrdila se kao izuzetno korisna i predstavlja okosnicu odnosa Srbije i Slovenije. Treća sednica održana je u Beogradu, 23. i 24. oktobra 2016, a pratio je i Biznis forum koji je okupio oko 120 privrednika iz dve zemlje. Zajedničke sednice dve vlade ne samo što doprinose očuvanju političkog dijaloga na visokom nivou, već predstavljaju odličnu priliku za zajedničko sagledavanje onoga što je urađeno, i za dogovore o novim konkretnim projektima u domenu ekonomije, turizma, poljoprivrede, energetike, infrasturkture i brojnim drugim oblastima.\nImajući u vidu obostranu posvećenost da se proširi i ojača naša saradnja, siguran sam da će naredna, četvrta zajednička sednica dve vlade, planirana za početak 2018. u Sloveniji, biti još uspešnija nego prethodne.\nSve navedeno jasno ukazuje da su ukupni odnosi između Srbije i Slovenije dostigli nivo koji može da posluži kao primer uspešne dobrosusedske saradnje – što nije čest slučaj u našem regionu u kojem i dalje na pojedinim stranama oživljavaju relikti prošlosti.\nKada je reč o odnosu Srbije prema aktuelnim kretanjima u regionu, želim da ukažem da je za nas od ključnog interesa očuvanje regionalne stabilnosti i intenziviranje saradnje u svim oblastima. Mi smo svesni da samo takav region omogućava održiv razvoj i same Srbije. Sa svoje strane, Srbija je pružala i nastavlja da pruža maksimalan i konstruktivan doprinos svim procesima usmerenim ka jačanju i unapređenju saradnje.\nProcesi evrointegracije, jačanja regionalne saradnje i dobrosusedstva, sprovođenje reformi na prostoru Zapadnog Balkana u velikoj meri su komplementarni. Nažalost, paralelno sa pomenutim procesima, tokom poslednjih nekoliko godina u nekim zemljama regiona ojačali su i retrogradni procesi – insistiranja na ostvarenju pojedinačnih interesa na štetu drugih država i ukupne saradnje, ali i regionalne stabilnosti. Nastojanja da se nametnu takva rešenja, skoro po pravilu, usmerena su direktno protiv interesa Srbije i srpskog naroda u regionu i na način suprotan duhu pomirenja.\nPoslednjih godina smo svedoci i komplikovanja ukupne bezbednosno-političke situacije na globalnom, odnosno na evropskom nivou. Kriza sa migrantima, nepoznanice koje je doneo „Bregzit", kao i dileme koje je otvorila diskusija o budućnosti EU predstavljaju izazove bez presedana za Evropsku uniju. U takvom ambijentu, marginalizacija politike proširenja EU ne predstavlja iznenađenje. Ipak, mora se notirati da sva pomenuta zabrinjavajuća kretanja unutar EU, a posebno zamagljivanje perspektive članstva zemljama-kandidatima, kao neminovnu posledicu imaju jačanje nacionalizma i radikalizaciju političke scene u mnogim zemljama regiona i ukupno pogoršanje bezbednosno-političke situacije u ovom delu Evrope.\nSrbija, uprkos svim pomenutim ozbiljnim izazovima, nastavlja da čini sve što je u njenoj moći da se očuvaju i osnaže pozitivni procesi u regionu. Svojim odmerenim i konstruktivnim postavljanjem, Srbija je doprinela i doprinosi relaksaciji odnosa, što je bilo posebno važno tokom proteklih godinu-godinu i po dana, kada su u velikom broju zemalja regiona bili održani izbori – bilo parlamentarni ili predsednički, a što je često pratilo i jačanje nacionalističke retorike.\nKada je reč o odnosima u regionu, Srbija se profilisala kao odgovoran, pouzdan i predvidiv partner koji nema bilo kakvu „skrivenu agendu". Srbija je svesna da su nasleđeni problemi veoma ozbiljni i teški, zbog čega je opredeljena da sva otvorena bilateralna pitanja sa susedima rešava dijalogom, dajući prioritet zajedničkoj budućnosti.\nŽeleo bih da izrazim svoje iskreno i snažno uverenje da odnosi između Republike Srbije i Republike Slovenije imaju svetlu budućnost. Uveren sam da ćemo zajedno uspeti ne samo da doprinesemo boljitku naših naroda i država, već i da podstaknemo druge u regionu da svoju energiju usmere ka izgradnji bolje zajedničke budućnosti.


Pripadnici Ministarstva unutrašnjih poslova su u više odvojenih akcija prethodnih dana uhapsili 139 osoba zbog sumnje da su počinili krivična dela neovlašćena proizvodnja i stavljanje u promet opojnih droga i nedozvoljena proizvodnja, držanje, nošenje i promet oružja i eksplozivnih materija.\nZbog posedovanja narkotika radi njihove dalje prodaje uhapšeno je 96 osoba od kojih je oduzeto ukupno 128,5 kilograma opojne droge, a otkriveno je i sedam laboratorija za proizvodnju različitih narkotika.\nZbog nedozvoljenog posedovanja ili nošenja oružja uhapšene su 43 osobe, a kod njih je, između ostalog, pronađeno 14,5 kilograma eksploziva, dva ručna raketna bacača "zolja", 56 pušaka, 36 pištolja i revolvera i šest bombi.\nPotpredsednik Vlade Republike Srbije i ministar unutrašnjih poslova dr Nebojša Stefanović pohvalio je sve pripadnike policije koji su, kako je rekao, u prethodnih sedam dana napornim radom i aktivnostima zaplenili veliku količinu narkotika i oružja.\n„Pripadnici policije su u prethodnih sedam dana uspeli da uhapse 139 lica od toga 96 lica koja su uhapšena zbog prodaje i posedovanja narkotika i od njih je oduzeto skoro 129 kilograma droge. Takođe, uhapšena su i 43 lica zbog posedovanja i prometa oružja i municije. Na teritoriji Beograda, Subotice, Šapca i Zrenjanina otkriveno je sedam ilegalnih laboratorija, među kojima i one za uzgajanje halucinogenih pečuraka koje su posebno retke“ rekao je ministar Stefanović.\nŠto se zaplene naoružanja tiče, ministar je rekao da je oduzeto je 56 pušaka među kojima više automatskih, 36 pištolja i revolvera, dva raketna bacača „zolja“, 6 bombi i preko 5.000 komada municije.\n„Kao značajnu stvar posebno bih istakao oduzimanje 14,5 kilograma eksploziva, od čega je 11 kilograma oduzeto posebnom aktivnošću ljudi iz SBPOK-a u fabrici „Krušik“. Jedan od zaposlenih je pokušao da iznese i proda više od 11 kilograma vojnog eksploziva ogromne razorne moći. Želim da se zahvalim ljudima iz policije koji su ovako dobrim radom pokazali da ne postoji period kada ne rade, da policija u svakom trenutku hoće da pokaže da je posvećena borbi protiv trgovine narkoticima i naoružanjem i da ćemo i u narednom periodu biti posvećeni ovim zadacima kojima činimo da Srbija bude stabilnija i bezbednija“ zaključio je ministar Stefanović.


Kajakaš "Vala" najuspešniji sportista u Srbiji - Ozon Media\nKajakaš „Vala“ najuspešniji sportista u Srbiji\nAktuelni svetski prvaci i olimpijski vicešampioni član Kajak kluba „Val“ iz Sremske Mitrovice Marko Tomićević i Milenko Zorić, član šabačke „Zorke“ izabrani su od strane Olimpijskog komiteta Srbije za najuspešnije sportiste naše zemlje u 2017. godini.\nNa svečanosti proglašenja najuspešnijih sportista i trenera Srbije, koja je održana u petak, 22. decembra u Domu narodne skupštine Srbije, naši istaknuti kajakaši osvojili su tako prestižno priznanje u najužoj konkurenciji od 15 elitnih takmičara. Specijalno priznanje OKS, namenjeno trenerima, za izuzetne rezultate svetskih šampiona, u konkurenciji od 20 stručnjaka, osvojio je Uroš Pavlović. U okviru izbora za najbolje sportiste bio je nominovan još i kajakaš Marko Dragosavljević, dok su u konkurenciji za najbolje mlade sportiste nominovani bili: kanuistkinja Nikolina Mijušković, zatim kajakašice Biljana Relić i Marija Dostanić (KK „Val“) i kajakaš Bojan Zdelar (KK „Val“).\nPodsećanja radi, Tomićević i Zorić osvojili su ove godine zlatnu medalju na Svetskom prvenstvu u Račicama u Češkoj, u disciplini kajak dvosed na 1.000 metara. Uspeh na najprestižnijem takmičenju najavili su srebrnom medaljom na Evropskom prvenstvu u Plovdivu, a prethodne godine osvojili su i srebrnu medalju na Olimpijskim igrama u Rio de Žaneiru. To je ujedno bila i prva olimpijska medalja za kajakaški sport u Srbiji posle 32 godine.\nIzvor/foto: Kajakaški savez Srbije


RTCG - Radio Televizija Crne Gore - Nacionalni javni servis :: Društvo :: Uvesti predmet o bezbjednost saobraćaja / print=true\nIZ ALFA CENTRA PORUČILI 15. 04. 2019. 17:04 >> 17:15 0\nIZ ALFA CENTRA PORUČILI\nUvođenje predmeta bezbjednost saobraćaja u redovni nastavni plan i program predstavljalo bi jednu od dugoročnih mjera za unapređenje bezbjednosti saobraćaja u Crnoj Gori, smatraju u nevladinoj organizaciji (NVO) Alfa centar.\nTa NVO organizovala je, u saradnji sa ministarstvima saobraćaja i pomorstva, prosvjete, unutrašnjih poslova i Upravom policije, seminar sa direktorima i nastavnicima osnovnih škola sa područja Crne Gore, „Izazovi i mogućnosti proučavanja bezbjednosti saobraćaja u nastavnom planu i programu osnovnih škola“.\nCilj seminara je istraživanje mogućnosti veće vidljivosti i prisutnosti te teme, kao i fakultativnog obrazovanja i vaspitanja učenika u osnovnim školama.\n“Imajući u vidu učestale saobraćajne nezgode sa tragičnim ishodom u proteklom periodu na crnogorskim drumovima, ALFA Centar nastavlja niz aktivnosti kako bi sačuvali živote učesnika u saobraćaju. Kao jednu od dugoročnih mjera za unaprjeđenje bezbjednosti saobraćaja u Crnoj Gori vidi uvođenje predmeta bezbjednost saobraćaja u redovni nastavni plan i program”, kaže se u saopštenju.\nMinistar saobraćaja i pomorstva, Osman Nurković kazao je da resor na čijem je čelu prepoznaje svoje mjesto i ulogu u oblasti bezbjednosti saobraćaja, ne samo u dijelu modernizacije i izgradnje saobraćajne infrastrukture, već i u dijelu edukacije mladih i lica sa invaliditetom.\n„U tom smislu, podržavamo svaku ideju koja je u okviru struke ocijenjena kao realna i koja u praksi treba da pokaže rezultate“, poručio je on.\nNurković je rekao da su ovakvi događaji odlična prilika da se pokaže da se saradnjom civilnog društva i državnih institucija mogu realizovati projekti za rješavanje pitanja od životnog značaja za građane.\nOn je naveo da Vlada godišnje investira, odnosno ulaže od 40 do 50 miliona eura u modernizaciju postojećih i izgradnju novih saobraćajnica i na taj način podiže se stepen sigurnosti i bezbjednosti u saobraćaju na državnim putevima.\n"Ravnomjeran razvoj i modernizacija nacionalne mreže puteva jedan je od prioriteta rada Vlade, a fokus je na realizaciji projekata koncipiranih kroz nekoliko programa. Na teritoriji čitave države rješavaju se indentifikovane takozvane „crne tačke“, prepoznata uska grla, saniraju se mostovi, tuneli, klizišta i kosine, ali grade se i nove treće trake i potpuno novi putni pravci", naglasio je Nurković.\nDržavni sekretar u Ministarstvu unutrašnjih poslova, Dragan Pejanović, kazao je da su nedovoljna edukacija i nepoznavanje propisa u drumskom saobraćaju značajan uzrok saobraćajnih nezgoda, i da sistem obrazovanja predstavlja značajan segment bezbjednosti u drumskom saobraćaju.\nOn je najavio da će aktivnosti u narednom periodu biti usmjerene na zajedničko međuinstitucionalno djelovanje, u cilju unaprjedjenja stanja bezbjednosti u oblasti drumskog saobraćaja.\nPodsjetio je da analiza statističkih pokazatelja o saobraćajnim nezgodama ukazuje da je stanje bezbjednosti saobraćaja u prošloj godini u Crnoj Gori znatno poboljšano u odnosu na 2017.\nPejanović je kazao da se stanje bezbjednosti može ocijeniti zadovoljavajućim, naročito u segmentu koji se odnosi na broj smrtno stradalih osoba, koji je manji za oko 24 odsto u odnosu na 2017. godinu.\nOn je najavio izmjene i dopune Zakona o bezbjednosti saobraćaja na putevima za drugi kvartal tekuće godine, čime će dodatno biti unaprijeđen normativni okvir u toj oblasti.\n„U cilju unaprjeđenja stanja, novim Pravilnikom o unutrašnjoj organizaciji i sistematizaciji Uprave policije formiran je poseban Odsjek za sprovođenje postupka prinudne naplate izdatih prekršajnih naloga, čime će se dodatno afirmisati kaznena politika“, dodao je Pejanović.\nDržavni sekretar u Ministarstvu prosvjete, Aleksandar Mitrović istakao je da je podizanje nivoa svijesti o bezbjednosti u saobraćaju posao svih institucija, škola, roditelja, NVO, medija i svih učesnka u saobraćaju.\nOn je istakao da su efekti ranog vaspitno-obrazovnog rada u oblasti prevencije u saobraćaju mnogo efikasniji za ličnost učenika, nego kazne koje će društvo kasnije nametnuti pojedincu.\nMitrović je rekao da će Ministarstvo prosvjete nastaviti sa podsticanjem nastavnih i vannastavnih aktivnosti u toj oblasti, a za naredni period planirane su dodatne aktivnosti koje će intenzivirati edukaciji učenika u ovoj oblasti.\nIzvršni direktor ALFA Centra, Aleksandar Dedović, istakao je se ta NVO od 2010. godine zalaže za edukaciju najmlađih učesnika u saobraćaju, učenika u osnovnim školama.\nKako je dodao, zbog toga su na pomenuti seminar, čiji je cilj povećanje značaja teme bezbjednosti saobraćaja u međupredmetnom proučavanju u osnovnim školama, pozvani direktori i nastavnici iz svih opština.\nKomunalna policija i NVO pokreću zajedničke akcije


ISO 22301 – Itesco Solutions\nStandard ISO 22301 navodi zahtjeve za planiranje, uspostavljanje, implementaciju, funkcionisanje, praćenje, preispitivanje, održavanje i kontinualno poboljšavanje dokumentovanog sistema menadžmenta kako bi organizacija bila spremna za odgovor i oporavak od svih onih događaja koji remete poslovanje.\nSve više se suočavamo sa incidentima koji izazivaju poremećaj poslovanja, kako prirodnim katastrofama, prekidima u informaciono komunikacionim tehnologijama, lancu snabdjevanja kao i raznim drugim prijetnjama normalnom funkcionisanju organizacije. Ukoliko se ovim prijetnjama organizacija ne bavi, dolazi do prekida ili kompletnog zastoja u njenom poslovanju. Konzistentno planiranje aktivnosti odgovora na prijetnje, omogućava efektivniji odgovor na poremećaje poslovanja i brži oporavak nakon njega.\nISO 22301 je standard sistema menadžmenta kontinuitetom poslovanja (BCMS) koji pomaže organizacijama da uspostave i održavaju efektivne planove kontinuiteta poslovanja, sistema i procesa. Standard daje jasan i detaljan prikaz kako organizacija treba da posluje koristeći svoje interne vrijednosti za postizanje efektivnog menadžmenta rizicima koji mogu da nastanu iz prijetnji za kontinuitet poslovanja. Takođe, standardom su date smjernice za pripremanje, obezbjeđenje i održavanje kontinualnog upravljanja i rukovođenja ukupnom sposobnošću organizacije da nastavi da radi tokom poremećaja.\nISO 22301 je primjenjiv na sve organizacije bez obzira na veličinu, industrijsku granu delatnosti ili prirode posla koji obavljaju. Namijenjen je organizacijama koje imaju potrebu da tokom poremećaja nastave da isporučuju proizvode i usluge prema prihvatljivom, unaprijed definisanom kapacitetu, kao i svim organizacijama koje teže da unaprijeđuju svoju otpornost putem efektivnog primenjivanja BCMS-a\nOčigledno je da je u današnje vrijeme, pandemija Covid 19 imala globalni uticaj na poslovanje. Neke organizacije su bile primorane da trenutno prekinu svoje poslovanje, a mnoge se još uvijek bore za oporavak od krize. Svaki industrijski sektor je morao da se prilagodi novim okolnostima kako bi se zadržao kontinuitet poslovanja. Ovo se odnosi ne samo na lanac snabdjevanja ili kontinuitet u proizvodnji i pružanju usluga, nego na svaki sistem u kome postoji rizik. U današnje vrijeme globalne pandemije očuvanje kontinuiteta poslovanja je jedan od najvažnijih ciljeva svake organizacije. Sve organizacije se suočavaju sa mnogobrojnim pitanjima svojih korisnika, isporučioca, investitora i šire javnosti u vezi sa obezbjeđenjem kontinuiteta rada. Povratak u stabilno stanje i normalno funkcionisanje organizacije je sveobuhvatni globalni cilj u poslovanju a standard ISO 22301 je pravi način da se to postigne.\nSertifikacija prema ISO 22301 je značajan alat za demonstriranje posvećenosti organizacije ka ostvarivanju kontinuiteta poslovanja. ISO 22301 je namjenjen organizacijama koje žele da pravovremeno reaguju na sve prijetnje i omoguće kontinuitet svoga poslovanja.\nISO 22301 predstavlja međunarodne smjernice najbolje prakse, kao pomoć organizacijama da na odgovarajući način odgovore na poremećaj i da se efektivno oporave poslije njega. Ovo svakako omogućava smanjenje troškova i manji negativan uticaj na performanse poslovanja ukoliko se pojavi neka prijetnja. Nadalje, organizacije sa više lokacija ili odjeljenja mogu da uspostave jedinstveni pristup ostvarivanju kontinuiteta poslovanja u svim svojim dijelovima.\nOsnovne koristi od primjene ovog standarda su:\nsposobnost da klijenti, isporučioci, zakonodavni organi i ostale zainteresovane strane steknu povjerenje da organizacija posjeduje jak sistem za ostvarivanje kontinuiteta poslovanja,\nbolje razumijevanje poslovanja kroz analizu kritičnih tačaka i područja ranjivosti,


SEDP - Business Incubator :: High Tech Engineering Center (HTEC)\nNaslovna » Klub preduzeća » High Tech Engineering Center (HTEC)\nHigh Tech Engineering Center(HTEC) je IT kompanija iz Beograda, specijalizovana za razvoj softvera, elektronike i razvoj embedded sistema. Osnovan u septembru 2008. sa sedištem u Beogradu i razvojnim centrima u Beogradu i Nišu, HTEC se pozicinirao kao razvojni centar visokog kvaliteta u Centralnoj Evropi.Od svog osnivanja HTEC se bavi pružanjem usluga kako velikim tako i malim start-up kompanijama, a kao rezultat dobrog poslovanja, nekoliko spin-off kompanija iz HTEC se izdvojilo kao zasebni start-upovi. Odabir vrhunskih stručnjaka iz oblasti elektronskog i softverskog inženjerstva, omogućava HTEC-u da nastavi da širi svoj tim, listu zadovoljnih klijenata i da kosntantno povecava svoj razvojni i inovativni potencijal.\nOd svog osnivanja HTEC pruža usluge razvoja kako velikim korporacijama, tako i za određeni broj brzo rastucih startup-ova uglavnom iz SAD i EU, a izgradio je reputaciju pouzdanog i kvalitetnog razvojnog partnera. Moderni pristupi upravljanja projektima, potpuno transparentan odnos sa klijentima, fleksibilni poslovni modeli i vrhunksi kvalitet razvoja su cenjeni među našim klijentima i omogućavaju nam da imamo dugoročne uspešne saradnje.\nOblasti ekspertize naših timova pokrivaju pun spektar IT usluga, od razvoja web i mobilnih aplikacija, preko sofisticiranih algoritama za obradu signala, pa sve do razvoja elektronike posebne namene I organizacije proizvodnje.\nGde se ideje susreću sa rešenjima\nOdržavanje saradnje sa univerzitetima u Beogradu i Nišu, nudeci prakse i stažiranje za najbolje studente, HTEC ima mogućnost da izabere najbolje u elektronici i softverskom inženjerstvu. Pored odlicne atmosphere i atraktivnih projekata koji se razvijaju u kompaniji, HTEC uspeva da okupi najbolje stručnjake iz regiona koji omogućavaju HTECu da nastavi da proširuje svoj tim koji je sposoban da ponudi savršeno rešenje u skladu sa zahtevima naših klijenata.\nMi omogućavamo našim klijentima da dobiju inovativna, visoko kvalitetna, ali i isplativa rešenja koja ih stavljaju ispred konkurencije kako bi postizali dugocne uspehe.\nHTEC ponovo na Deloitte 50 najbrže rastućih tehnoloških kompanija u centralnoj Evropi\nDve srpske kompanije na Deloitte 50 najbrže rastućih tehnoloških kompanija u centralnoj Evropi - obe članice Inkubatora!


Proverava se da li beba iz Dojrana ima zika virus\nBeta\t 25. marta 2016. 16:15\nU Univerzitetskoj klinici za dečje bolesti u Skoplju proverava da li tromesečna beba iz Dojrana ima virus zika, objavili su danas makedonski mediji.\nDirektorka te klinike Aspazija Sofijanova je rekla da su bebi sa anomalijom na delu lobanje i malom glavom, koja je donesena pre dve i po sedmice, uradjene anlize koje ukazuju da se ne radi o rutinskim virusima koji znaju da naprave mikrocefaliju (mala glava), što znači da ostaje sumnja na zika virus.\nOna je rekla da se rade analize da se utvrdi prisustvo na viruse denga ili eventualno zika i dodala da se resultati očekuju za desetak dana.\n“Dete je rodjeno sa anomalijom. Strah je prisutan kod majki koje su trudne, da nemaju taj virus koji izaziva anomalije u razvoju, posebno u prva tri meseca kada se razvijaju mozak i drugi organi”, rekla je direktorka Univerzitetske klinike za dečje bolesti.\nSofijanova je rekla da je majka bebe iz Dojrana putovala u Grčku u prva tri meseca trudnoće kada je razvojni period mozga i drugih organa. Na pitanje da li je majku tada ujeo komarac, Sofijanova je rekla da je sigurno da postoje takve indicije.


U Prištini uhapšeno 95 lica, šest povređeno\nPRIŠTINA - Kosovska policija je danas, nakon protesta u centru Prištine, uhapsila 95 lica, među kojima i lidera samoopredeljenja Aljbina Kurtija, izjavio je portparol kosovske policije Baki Keljani.\nOn je na konferenciji za novinare rekao da su tom prilikom povređena četiri demonstranta, kao i dva policajca.\nPrema njegovim rečima, pojedinci su opirali hapšenju i policija je bila napadnuta prilikom upada u prostorije Samoopredeljenja.\nKako je naveo, policija je postupila po pravilima i nalogu tužilaštva.\n"Policija Kosova sa svojim relevantnim jedinicama preduzela je mere da bi pred lice pravde izvela gospodina Kurtija, što je i suština poternice koja je za njime raspisana. Kada su pripadnici policije stigli kod sedišta Samoopredeljenja naišli su na demonstrante koji su ometali službena lica da vrše svoju dužnost", istakao je Keljani.\nPortparol policije je rekao da su demonstranti napali policiju.\nTa lica su uhapšena ispred i u prostorijama sedišta Samoopredeljenja, rekao je Keljani i dodao da su demonstranti bacali petarde i druga pirotehnička sredstva na policiju, pa je zbog toga uhapšen ovoliki broj lica.\n"Privedeno je 95 lica kojima se uzimaju izjave i oni će biti dalje procesuirani. Kao posledica nasilja koje se dogodilo ispred zgrade Samoopredeljenja, kao i unutra, bilo je četvoro povređenih među demonstranatima i dva teže povređena policajca", rekao je portparol kosovske policije.\n« U Srbiji registrovano 227 medijatora Otvoren deo koridora 10 »


Žuta štampa: Nova odluka suda: Severina će samo u ovom slučaju moći da viđa sina tokom praznika - BalkaniYUm.TV '); } //]]>\nNova odluka suda: Severina će samo u ovom slučaju moći da viđa sina tokom praznika\nKako odmiču dani otkriva se sve više detalja o privremenoj meri sudije Verice Nikić sa zagrebačkog Općinskog građanskog suda, koja je pre mesec i po dana odlučila kako će Severina i njen bivši partner Milan Popović viđati svog petogodišnjeg sina Aleksandra, odnosno da će jedne nedelje živeti sa majkom, a druge sa ocem.\nKako prenosi 24sata.hr, on će većinu leta provesti sa ocem. Sa Severinom će mu biti dopušteno da bude samo jedne nedelje u julu, kao i jedne nedelje u avgustu, dok će svih ostalih nedelja biti sa ocem.\nSud je doneo odluku da će Severina svog sina smeti da zove samo jednom dnevno i to tačno u 20 časova. Ako zakasni i samo nekoliko minuta time će prekršiti ovu privremenu meru. Osim toga, Milan je dobio i to da dečak sa njim provede pravoslavne praznike, dok će sa majkom provesti katoličke samo u slučaju da se to poklopi sa rasporedom koji će unapred biti definisan.


Datum kreiranja: sreda, 13 maj 2015 11:27\nSlikar Zoran Suvajac Zograf priredio je početkom aprila meseca na poziv Zajednice Srba Švajcarske izložbu u prostorijama FMD Izvor iz San Galena,\nOvaj umetnik je četiri dana držao i besplatne časove crtanja, za sve one koji su želeli da ovladaju tom tehnikom.\nNajveće interesovanje pokazali su brojni đaci, koji su zajedno sa svojim roditeljima crtali razne motive pod uputstvima slikara.\n"Pored izložbe cilj mi je bio i da kroz besplatne časove crtanja pokažem deci, a i odraslima sve lepote ove umetnosti. Zahvaljujem se Zajednici Srba Švajcarske i FMDIzvor što su mi omogućili da održim izložbu u Sen Galenu", istakao je Suvajac, koji je do sada imao 30 samostalnih i oko 100 zajedničkih izložbi širom sveta.\nU organizaciji Zajednice Srba Švajcarske i Srpskih studenata Švajcarske u Cirihu u prostorijama Elektrotehničkog fakulteta u tom gradu, održana je tribina sa mladim predstavnicma švajcarskih političkih partija.\nSkup na ETF u Cirihu (iz emisije "Mi i Helvecija")\nNa tribini se razgovaralo o položaju srpskih građana u Švajcarskoj, integraciji, političkom angažovanju naših građana u Švajcarskoj itd. Bila je to prilika da iz prve ruke saznamo šta o nama misle i kako nas doživljavaju predstavnici švajcarskih političkih partija.


SAD: Rusija stvara opasnu situaciju u Ukrajini - Sputnjik Srbija\n01:31 05 Decembar 2020\nSAD: Rusija stvara opasnu situaciju u Ukrajini\n22:05 06.08.2017 Preuzmite kraći link\nU Ukrajini se stvorila izuzetno opasna situaciju za koju je odgovorna Rusija, a Amerika i njeni saveznici će učiniti sve kako bi sprečili nastavak širenja konflikta na jugoistoku zemlje, upozorio je savetnik američkog predsednika Herbert Makmaster.\nMakmaster je u intervjuu za televiziju Em-Es-En-Bi-Si rekao da Rusija trenutno vodi užasno destabilizujuću politiku u širokom spektru pitanja, ne samo u Evropi već i u drugim mestima.\n„Upravo iz toga razloga nas je predsednik Donald Tramp zamolio da se baš time pozabavimo — da se suprotstavimo destabilizujućem ponašanju Moskve u slučajevima kada se ti postupci odražavaju na naše interese, ali i kada utiču na porast tenzija i rasplamsavanje konflikata“, objasnio je on.\nMakmaster je dodao da, uprkos tome, Tramp insistira i na pronalasku načina kako bi Amerika sarađivala sa Rusijom, budući da bez obzira na loše odnose uvek postoje sfere gde se interesi Moskve i Vašingtona dodiruju.\nGovoreći o Ukrajini, on je upozorio da Amerika nastoji da Kijevu pomogne u toj meri kako bi ukrajinske vlasti sprečile nove pokušaje invazije na njihovu teritoriju, kao i bilo kakve druge ofanzivne poteze Rusije.\n„Kada razmatramo kakvu pomoć ponuditi Ukrajini, uvek se vodimo prvenstveno našim interesima, ali i kako bi ta pomoć bila u skladu sa mnogim međunarodnim pitanjima, ujedno ograničavajući Rusiju da nastavi da destabilizuje Ukrajinu“, naveo je on.\nUpitan šta misli o trenutnoj političkoj situaciji u Rusiji, Makmaster je rekao da tu nije reč o političkom režimu, već o jednoj osobi koja je neverovatno efikasno uspela da konsoliduje vlast.\n„Vladimir Putin je čovek koji se ne ponaša u skladu sa interesima svog naroda. O tome svedoče i reakcije koje stižu iz celog sveta, uvođenje sankcija protiv Rusije, ali i upozorenja da bi Moskva trebalo da vodi daleko odgovorniju politiku ako želi da postane važniji međunarodni igrač“, dodao je Trampov savetnik.\nukrajinski konflikt, Herbert MekMaster


Prihod Elektroprivrede 148,2 miliona eura – Bankar.me\nSeptember 10, 2020 BERZA, Članci, CRNA GORA, CRNA GORA, SVE VIJESTI Leave a comment\nPrihod Elektroprivrede Crne Gore u prvoj polovini 2020. iznosio je 148,2 miliona eura, što je 8,5 odsto manje u odnosu na isti period prošle godine, saopšteno je u polugodišnjem finansijskom izvještaju Elektroprivrede (EPCG).\nKako su rekli, tokom prve polovine 2020. godine, a kao posljedica pandemije Covid-19, Elektroprivreda Crne Gore je poslovala u ekonomskom okruženju punom izazova.\n“Koronavirus djelimično je zaustavio i usporio globalnu ekonomiju a negativni efekati nijesu zaobišli ni energetski sektor. Upravo zbog toga u većini zemalja Evropske unije, ali i Crnoj Gori, došlo je do pada potrošnje struje i nestabilnosti berzanskog trgovanja električnom energijom.\nPored uticaja pandemije na regionalnom i lokalnom nivou, na rezultate poslovanja energetskog sektora uticala je i izuzetno loša hidrološka situacija u prvoj polovini godine. Naime, deficit pаdаvinа, koji je bio skoro 50 odsto u odnosu na desetogodišnji prosjek, značajno je uticao na poslovni rezultat Kompanije”, navodi se u saopštenju.\nUključujući i nove ekološke takse, na državnom i lokalnom nivou, kako su rekli, dobit EPCG prije odbijanja kamata, poreza i troškova amortizacije (EBITDA) u prvoj polovini godine je ostvarena u iznosu od 13,4 miliona eura tj. 39,2 odsto manje u odnosu na isti period prošle godine. Neto dobit kompanije u izvještajnom periodu iznosi 2,1 milion eura.\n“I pored dobre spremnosti i stabilnog funkcionisanja priozvodnih objekata, ukupno ostvarena proizvodnja električne energije u prvoj polovini 2020. godine iznosi 1.149 gigavat sati i to je za 342 gigavat sati odnosno 22,9 odsto manje u odnosu na planiranu i 192 gigavat sati tj. 14,3 odsto manje u odnosu na uporedni period prošle godine. U hidroelektranama je proizvedeno 573 gigavat sati, dok je termoelektrana Pljevlja proizvela 576 gigavat sati električne energije”, saopštili su iz EPCG.\nKako su rekli, investicioni ciklus Kompanije sprovodi se nesmetanom dinamikom a EPCG preduzima sve neophodne mjere kako bi se u ovakvim okolnostima osiguralo sigurno snabdijevanje svih kupaca.\n“Veliki napori se ulažu u optimizaciju raspoloživosti postrojenja i smanjenje troškova, kao i povećanje ukupne efikasnosti, a sve u cilju poboljšanja sigurnosti snabdijevanja potrošača i stabilnosti održivosti elektroenergetskog sistema države”, zaključuju u EPCG.\nPOJMOVIEPCG Elektroprivreda Crne Gore poslovanje epcg prihod epcg\nPrevious MMF: Još se ne nazire kraj korona krize\nSljedeći Profit banaka u odnosu na isti period prošle godine manji za 46 odsto


Bespovratna sredstva do 100.000.000 dinara - Domaćinska kuća\nKuća » Konkursi i Programi » Bespovratna sredstva do 100.000.000 dinara\nPokrajinski sekretarijat za poljoprivredu raspisao je dva konkursa.\nBespovratna sredstva koja se dodeljuju po ovom konkursu iznose do 100.000.000 dinara. Bespovratna sredstva za podršku investicija po ovom konkursu utvrđuju se u iznosu do 60% od ukupno prihvatljivih troškova investicije, odnosno 70% pod utvrđenim uslovima.\nZa realizaciju konkursa predviđen je ukupan iznos do 15.000.000 dinara. Bespovratna sredstva za podršku investicija po ovom konkursu utvrđuju se u iznosu do 70% od ukupne vrednosti investicije.\nPrevPrethodnaKalendar radova u jagodnjaku\nSledećaZaštita sobnog cvećaNext\nNeodoljivi ukusi ravnice\nPokrajinski sekretar za poljoprivredu, vodoprivredu i šumarstvo Čedomir Božić predstavio je medijsku kampanju pod nazivom\nZainteresovani poljoprivrednici u Vojvodini mogu da se do kraja godine ili do utroška sredstava jave


Vesti online / Vesti / Svet / "Oborene izraelske rakete iznad Damaska"\nIzraelski vojni avioni izveli su u petak uveče raketni napad na okolinu Damaska, a sirijska protivvazdušna odbrana uspela je da obori većinu projektila, saopštila je sirijska državna televizija "Ikbarija".\n"U 23.15 izraelski vojni avioni, koji su doleteli sa severa Izraela, izbacili su nekoliko raketa na okolinu Damaska. Sirijska PVO je odmah odbila napad i oborila najveći deo raketa", rekao je vojni izvor za televizijski kanal.\nPrethodno je saopšteno da u Damasku odjekuju eksplozije, ali da njihov uzrok za sada nije jasan. Zvaničnih komentara u vezi s tim eksplozijama za sada nema.\nSVET Da li je bilo napada na Damask?\nSVET PVO Sirije odbio raketni napad Izraela na aerodrom u Damasku


Porodica 500 je osvežena modernija i tehnološki razvijenija - GARAŽA\nSa više od 3 miliona modela prodatih od 2007. godine, porodica 500 je imala izuzetan uspeh, zahvaljujući stalnom obnavljanju i posebnim serijama, kao što je Mirror iz 2018. i 120th u 2019. Ove posebne edicije bile su izvor inspiracije za obnavljanje game za 2021. Porodica 500 Mirror je razvijena za kupce kojima je važna povezanost, i one koji žele najnovije trendove u oblasti sistema za informacije i zabavu. Za razliku od nje, posebna serija 120 th – najelegantnija i najpovezanija verzija ikada – napravljena je da se proslavi 120. godišnjica FIAT-a, ispisivanjem novog poglavlja o povezanosti.\nPosebni paketi dodataka za tehnologiju, bezbednost, komfor i stil.\n– NAVI paket dostupan za 500, Magic Eye paket, dostupan na 500X i 500L, koji obuhvata parking senzore i zadnju kameru, i ADAS paket sa sistemom za detekciju mrtvog ugla i adaptivnim tempomatom, za one koji hoće svu najnoviju tehnologiju i bezbednost u svom automobilu;\n– paketi Comfort i Function dostupni u Cult, Cross i Dolcevita i Sport, sadrže automatsku klimatizaciju i podesiva sedišta, paket za vidljivost sa ksnonskim svetlima, elektrohromatski retrovizori i senzori za kišu i sumrak, za klijente koji žele maksimalan komfor tokom vožnje;\n– paket Style, dostupan u paketima Connect i Dolcevita, koji obuhvata hromirane detalje i stakleni paravan za privatnost sa punom LED opremom (ekskluzivno za 500X), za one koji traže jedinstveni stil.\nPonuda motora za 500X sastoji se od dva benzin motora – 1,0-litarski od 120 KS i 1,3-litarski od 150 KS Firefly modeli – i 1,3-litarski od 95 KS i 1,6 litarski od 130 KS Multijet dizel motore.\nSimbol „Made in Italy“ – koji se raširio širom sveta zahvaljujućim svom potpuno italijanskom stilu, konstantnim inovacijama i premijum kvalitetom, FIAT 500 je predvodnik ove nove porodice. Italijanska ikona koja je ostvarila 80% svoje prodaje izvan Italije, i vodi u segmentu gradskih automobila u Evropi zajedno sa svojim rođakom Pandom.\nPojava Hybrid verzije – za 500 i za Pandu – dodatno je pojačala prodaju oba modela, beležeći najbolje performanse u 2020. na osnovu podataka ažuriranih u novembru 2020, udeo na evropskom tržištu modela 500 i Panda bio je najviši ikada zabeležen, na 17,5% i 18%.\n2021 500 500l 500x fiat\nPrevious post:Pokret koji inspiriše – Kia sa novom poslovnom strategijom\nNext post:Toyota je preuzela kompletno vlasništvo nad fabrikom TPCA u Češkoj


Društvo i ekonomija: Uplaćeno jemstvo, Mišković do sutra na slobodi - BalkaniYUm.TV '); } //]]>\nUplaćeno jemstvo, Mišković do sutra na slobodi\nMiroslav Mišković mogao bi do kraja dana, a najkasnije sutra ujutru da bude pušten iz Okružnog zatvora u Beogradu\nNjegova kompanija uplatila je danas jemstvo od 12 miliona evra u dinarskoj protivvrednosti koje mu je odredio sud.\nBranioci vlasnika Delta holdinga Miroslava Miškovića dostavili su danas Specijalnom sudu dokaz da je dat nalog za transfer novca za njegovo jemstvo od 12 miliona evra u dinarskoj protivvrednosti. Sud će sačekati da dobije zvaničan izveštaj, odnosno izvod iz banke da je novac uplaćen na račun suda, nakon čega će preduzeti ostale zakonske radnje, shodno rešenju kojim je određeno jemstvo, saopšteno je iz suda.\nPošto dobije dokaz o uplati, predsednik sudskog veća će doneti rešenje o ukidanju pritvora i proslediće ga upravi Okružnog zatvora sa naredbom da se Mišković pusti na slobodu.\nMišković je u pritvoru od hapšenja 12. decembra prošle godine. Jemstvo od 12 miliona evra, je najviši ikad određen iznos u srpskom pravosuđu, čak 12 puta viši nego što je uplatio dosadašnji rekorder, nekadašnji predsednik F S S Zvezdan Terzić od milion evra.\nMiškoviću je odlukom suda određena i mera zabrane napuštanja boravišta, uz obavezu javljanja Policijskoj upravi za grad Beograd - PS Savski Venac, svakog prvog radnog dana u mesecu, uz privremeno oduzimanje pasoša. Protiv ovog rešenja tužilaštvo za organizvani kriminal ima pravo da uloži žalbu Apelacionom sudu, ali žalba ne zadržava izvršenje rešenja. To znači da će Mišković biti na slobodi i pre odluke Apleacinog suda o eventualnoj žalbi tužilaštva.\nPošto Mišković izađe iz pritvora, u ovom predmetu samo vlasnik Nibens grupe Milo Đurašković ostaje u pritvoru.Miškovićev sin Marko je u kućnom pritvoru od aprila, dok se ostali optuženi brane sa slobode.\nPosle šest meseci istrage, tužilaštvo je u maju podiglo optužnicu protiv njih trojice i još osam osumnjičenih za nezakonito izvlačenje i prisvajanja finansijskih sredstava i imovine iz više preduzeća za puteve u periodu od 2005. do 2010. godine. Tužilaštvo sumnja da su na taj način oštetili putarska preduzeća za 16,95 milijardi dinara, a budžet Srbije za 472 miliona dinara.


Prihod veći nego lani, ali i dalje manji nego prije svjetske krize - GradPrijedor.com - Portal grada Prijedora\nPrihod veći nego lani, ali i dalje manji nego prije svjetske krize\nJavno preduzeće „Zavod za izgradnju grada“ Prijedor lani je ostavrio prihode za 12 odsto veće u odnosu na prethodnu poslovnu godinu, ali su još uvijek manji u odnosu na predkriznu 2008. godinu, navodi se u izvještaju o radu ovog preduzeća za 2015. godinu.\nPrihodi su lani iznosili 1.041.993 KM, rashodi 1.011.585 KM ili za 14 odsto više nego u 2014. godini, a dobit 30.408 KM ili za 34 odsto manje nego u prethodnoj poslovnoj godini.\n„Složeni uslovi poslovanja uzrokovali su da Zavod nije ostvario vrijednosti planirane Programom rada i finansijskim planom za 2015. godinu. Ukupni prihodi su manji od planiranih za 17 odsto, dok su ukupni rashodi manji od planiranih za 16 odsto“, navodi se u ovom izvještaju.\nNajveći dio poslovanja Zavod ostvaruje sa gradskom upravom – oko 60 odsto ukupnog prometa, a obaveza za iznalaženjem dodatnih poslova, započeta 2008. godine zaključivanjem ugovora o zajedničkom ulaganju sa nekoliko suinvestitora, zaustavljena je zbog uticaja opšte ekonomske recesije i drastičnog smanjivanja investicija.\n„Ipak 2015. godine zaključeno je više od dvadeset ugovora o kompletnom inženjeringu sa fizičkim licima, privatnim preduzetnicima ili javnim ustanovama“, stoji u izvještaju.\nIz ovog zavoda podsjećaju da su, kao i druga privredna društva u zemlji, izloženi učestalim izmjenama zakona i povećanju nameta po raznim osnovama.\n„Povećanje poreza, doprinosa i drugih dadžbina se direktno negativno odražava na cijene naših usluga i samim tim na našu konkurentnost, na šta menadžment nije u stanju da utiče“, kaže se u izvještaju Zavoda.\nStručno-servisna institucija za planiranje i realizaciju, kontrolu i nadzor izgradnje i urbanog razvoja grada Prijedora zapošljava 25 radnika među kojima 60 odsto sa visokom stručnom spremom.